Urola bailarako turismo eskaintza jasotzen duen mapa aurkeztu dute - Uztarria (Azpeitia)\nUrola bailarako turismo eskaintza jasotzen duen mapa aurkeztu dute\nUrola bailarako eta kostako turismo bulegoetan eta azoketan jarriko dute eskuragarri. Explore San Sebastian Region turismo markak Donostiako Bulebarrean duen bulegoan ere jarriko dituzte eskuorriak bisitarien eskura.\nTurismo mapa berria sustatu duten erakundeen ordezkariak, gaur, Bainuetxe atarian. (Ainitze Agirrezabala) Ikusi haundiago | Argazki originala\nUrola bailarako zazpi herrietako turismo eskaintza orokorra biltzen duen eskuorria aurkeztu dute Iraurgi Berritzen garapen agentziak, Urola Turismoak, Euskadi Basque Countryk eta Explore San Sebastian Regionek gaur, Zestoako bainuetxean.\nJorge Oteizaren Azkoitiko zazpi frontoiak, Loiolako Santutegia, Burdinbidearen Euskal Museoa, Zestoako Ekainberri eta Lili jauregia, eta Zumaiako itsaslabarretako parajeak dira, besteak beste, Urola bailarako zazpi herrietako eskaintza turistikoa jasotzen duen eskuorrian aurkitu daitezkeenak. Azkoitiko, Azpeitiko, Beizamako, Errezilgo, Zestoako, Aizarnazabalgo eta Zumaiako udalek duela bost urte sinatu zuten hitzarmenean du sorburua Urola bailarako eskaintza turistikoaren mapak. Hala adierazi du Zestoako alkate Josetxo Mendizabalek: "Logika geografikoak hala aginduta, ohitura dugu barnealdeko eta kostaldeko turismoa bereizteko, baina eskaintza turistikoari dagokionez, hasi Azkoititik eta Zumaiaraino, bailara bat gara. Zentzu horretan, turismoa saltzeko garaian, herri batetik bestera jarraitasuna dago. Gisa horretan, Urola bailara bisitatzera datorrenari herri bakoitzeko berezitasunak produktu eta izen baten barnean bilduta saldu behar dizkiogu".\nHiru dimentsioko mapa\nIraurgi Berritzen garapen agentziako turismo teknikari Jexux Mugikaren esanetan, zazpi herrietako udal ordezkariek 2002an izan zuten perspektiba bisualizatu nahi izan dute maparekin: "Banaketa administratiboak hor daude, baina horiek gainditu, bisitarien azalean jarri eta bailarako bi puntu nagusiak batzen dituen turismo mapa irudikatu nahi izan dugu".\nTurismo teknikariak gaineratu du, duela hiru urte inguru Debako Kaioa enpresarekin harremanetan jarri zirela, Urola Erdia, Zumaia eta Donostia arteko kostalde guztia hiru dimentsioko mapa batean irudikatzeko. Mugikak adierazi duenez, kanpotik hona datozen bisitarientzat erreferentzia da Donostia, eta, beraz, "garrantzitsua da oso non gauden kokatuta eta zer eskaintza turistiko dugun modu bisual batean azaltzea. Modu horretan, turismoa barnealdera erakartzea lortuko genuke, kostaldeko eta Donostiako turismoa jasangarriagoa eginez".\nUrteetan "isilpean" egindako lana orain "gorpuzten" ari dela adierazi du Gipuzkoako Foru Aldundiko Turismo zuzendari Maite Cruzadok, kaleratu berri duten eskuorriari erreferentzia eginez. Cruzadoren esanetan, "begibistakoa" da turismoaren internazionalizazioa, eta zentzu horretan, Urola bailarako turismoaren inguruko informazioa jasotzen duen eskaintza Explore San Sebastian Region turismo marka horretara gehitzeko zazpi udalerriek izan duten "jarrera eta etorkizun sena gakoa" direla esan du.\nExplore San Sebastian Region turismo markaren Bulebarreko bulegoak duela urtebete zabaldu zituela ateak gogora ekarri du Turismo zuzendariak, eta jasotako datuen arabera, handik igarotako bisitarien %61 atzerritarrak dira. "Turismoa naizoartekotzeko ikuspegiarekin, eta gure eskaintza munduan ezagutzera emateko, helburua da Donostiatik inguruko bailaretara fluxu turistikoa sortzea. Kultura, gastronomia, historia, kirola... ditugu eskaintzeko, baina garrantzitsua da". Era berean, Cruzadok dio "oso garrantzitsua" dela eskaintza turistiko hori edukiz hornitzea, modu horretan, bisitariei gure artean egun gehiagoz geratzeko bidea zabaltzeko.\nZazpi herrien informazioa eta mapa biltzen dituen eskuorria begi bistara "erakargarria" dela adierazi du Mugikak. Eta gaineratu du, eskuorria banatzeko eta produktuaren marketinerako "sare polita" osatu dutela. Hala, Urola Bailarako eta kostako turismo bulegoetan eta azoketan jarriko dute eskuragarri. Explore San Sebastian Region turismo markak Donostiako Bulebarrean duen bulegoan ere jarriko dituzte eskuorriak bisitarien eskura.


Esentzialismo - Wikipedia, entziklopedia askea.\nEsentzialismoa objektuek (batzuek bada ere) ezaugarri esentzial edo berezkoak (batzuk bada ere) dituztela dioen doktrina bezala defini daiteke. Definizio hau ez da unibertsalki onartua, baina ez da munduan unibertsalki onarturik dagoen definiziorik. Gutxienez eman dugun definizio honek sinplea, zuzena eta zintzoa izatearen alde ona du.\nEsentzialismoa, zentzu zabalean, gizartearen alderdi guztiak ukitzen dituen kontzeptua litzateke. Filosofian ez ezik, biologian, politikan edota psikologian ere ematen da. Akademiatik haratago joanda, gure egunerokoan uste baino hedatuagoa dagoen begirada da honakoa.\n1.1 Oinarrizkoa den moduzko karakterizazioa: beharrezkotasun/aukera bereizketa\n1.2 Esentzialismoa ezaugarritzeko 4 modu:\n2 Esentzialismoari kritika\nEsentzialismoa ontologiak aztertu izan du gehienbat. Honela, esentzialismoari buruz ari garela eta filosofiaren munduan sartuz gero, izatearen inguruan gogoeta egiten ari garela eduki behar dugu kontuan.\nOinarrizkoa den moduzko karakterizazioa: beharrezkotasun/aukera bereizketaAldatu\nEzaugarri esentzialen eta ustekabekoak direnen arteko bereizketa hainbat modutan egin izan da, gehienetan, ordea, honela ulertzera jotzen dugu: objektu baten ezaugarri esentziala objektuak izan beharko lukeen atributua den bitartean, ustekabeko ezaugarria objektuak izan dezakeen, baina ezinbestekoa ez den horri esaten zaio.\nOso erabilia den bereizketa honi oinarrizkoa den moduzko karakterizazioa deitzen zaio nozioa beharrezkotasun/aukera terminoetan azaltzen duelako. Egin berri dugun bereizketan, hortaz, “izan behar” horrek beharrezkotasunari egiten dio dei eta “ahal izan”ak, berriz, aukerari. Honela, zerbaitek ezaugarri zehatz bat behar duela esaten badugu, hau ez egotea ezinezkoa dela esatea da eta, berdin, zerbaitek ezaugarri bat izan dezakeela esatea, hau ez egotea posible dela esatea da.\nUstekabeko eta ezaugarri esentzialen arteko bereizketa egiten duen Oinarrizkoa den moduzko karakterizazio hau 1950 urtetik honako metafisika analitikoko lan gehienetan topa dezakegu. Proposamen honen defentsan hainbat eta hainbat aritu diren arren, Ruth Barcan Marcus (1967) eta Saul Kripke (1972-1980) dira bereziki aipagarri. Nahiz eta planteamendu honen inguruan desadostasunak egon, adostasunak ere egon badaudela esan behar da. Egun, dena den, beste hainbat teoriek ere euren lekua egin dute bereizketa honi dagokionez eta, apurka-apurka, proposamenen mapa anitzagoa bihurtzen ari da.\nEsentzialismoa ezaugarritzeko 4 modu:Aldatu\nMuturretan gehienezko esentzialismoa eta gutxieneko esentzialismoa ditugu eta lau ikuspegiak bi hauen gainean posizionatzeko moduarekin loturik daude:\nGehienezko esentzialismoa: edozein objekturen ezaugarriak berezkoak dira objektuarekiko.\nGutxieneko esentzialismoa: honek guztiz kontrakoa defendatzen du. Ez dago muga birtualik objektuak ezaugarritzeko orduan, beraz, objektu baten berezko ezaugarriak objektu horri esleitzen dizkiogun ezaugarri tribialak dira.\nHorren zabala den azkeneko definizio honi esentzialismo dei al dakiokegu? Eta berdin lehenengoarekin. Horren murritza den definizio hori ere esentzialismoa al da?\nLehen ikuspegiak muturreko bi esentzialismoak esentzialismotzat jotzearen aldekoa da. Honen arabera, esentzialismoa objektu(batzuek bada ere)ek ezaugarri esentzial edo berezkoak (batzuk bada ere) dituztela esatea da. Honakoa sarreran erabili dugun hori da eta, beraz, ikuspegi honen baitan kokatuz, kontrakoak diren gehienezko eta gutxieneko esentzialismoak esentzialismotzat onartzen ditugu.\nBigarrenak gutxieneko esentzialismoa onartzen du, baina ez gehienezkoa. Quinek (1953,1976) dioenak ondo adierazten du: gauza baten zenbait ezaugarri (dena delako hizkuntza izanda ere) berezko izan daitezke eta beste batzuk ustekabeko.\nHirugarrenak gehienezko esentzialismoa onartzen du, baina ez gutxienekoa. Honek esentzialismoa objektu(batzuek bada ere)ek beharrezkoak diren ezaugarri ez tribialak (batzuk bada ere) dituztela esatea da. Della Roccak esan moduan: “Esentizialismoak dio objektu batzek berezko ezaugarri batzuk dituztela.”.\nAzken ikuspegi honek muturreko bi esentzialismoak baztertzen ditu esentzialismo moduan. Yablok (1998) hau kontuan hartuta gehienezko esentzialismoa naiz gutxienekoa anti-esentzialismo bezela izendatzen ditu.\nEsentzialismoa, oro har, talde bat ezaugarri zehatz batzuen pean definitzean datza talde honen identitatea osatzen duten gainontzeko ezaugarriak alboratuz.\nEsentzialismoa misoginia, arrazakeria edota homofobia bezalakoak justifikatzeko erabili izan da.\n«Essential vs. Accidental Properties». Stanford Encyclopedia of Philosophy (ingelesez). 2018ko martxoaren 19an kontsultatua.\nAzken aldaketa 15 ekaina 2022(e)an, 12:48(e)tan\nOrriaren azken aldaketa: 15 ekaina 2022, 12:48.


PORTALETetik (1.794 m) kilometro batera, frantziar isurialdean dagoen estazionalekutik irtengo gara. Arazorik gabe, pista batek ANÉOU (1.709 m) estazionalekura eramango gaitu, eta bertatik hasiko gara igotzen POMBIE aterperako bide klasikoa jarraituz. Informazio-panelek PIRINIOETAKO PARKE NAZIONALEAN sartzen ari garela ohartaraziko gaituzte, ez dugu ez ibilbidea kokatzeko arazorik izango; errekasto baten gaineko ZUBI bat zeharkatuko dugu eta igotzen hasiko gara; ondoren Midia gure bistatik desagertu zaigu, estaltzen digun belarrezko mazela batetik igotzen hasiko baikara; SENESCAUren (1.812 m) BORDAtik igaroko gara; geroago, SOUM DE POMBIE (2.129 m) LEPOra iristean, pendiza gogortuko da. Honen ondoren Midiaren haitz-puska ikusi ahal izango dugu berriz, baita Pombieko aterpea ere; Pombie aldera jarraituko dugu; lepoan, gure ezkerraldean L'ILOU LEPOra doan zidorra atzean utzia izango dugu: bide hau bigarren egunean ihesbide gisa erabili ahal izango duguna eguraldi oso txarra baldin badugu.\nOndoren, POMBIE ATERPErantz (2.031 m., 1h 15' estazionalekutik hona) jaisten den muino samurretik jaitsiko gara; ostera, "GRANDE RAILLERE DE POMBIE" (harritza erraldoia) zeharkatuko dugu SOUZON (2.127 m) LEPOrantz aldera, han hasten da hain zuzen Midira igotzeko BIDE NORMALAren hastapenera daraman muinoa; gaur ez da hori gure helburua izango; markatutako zidorretik iparralderantz jarraituko dugu, eta zenbait larretatik jaitsiz eta hainbat harritza zeharkatuz, azkenik MAGNABAITGT (1.665 m) LEPOra helduko gara; geroago, ongi zedarriztatutako xendra basoan sartuko da eta malda pixka bat jarriz, azkenik BIOUS-ARTIGUES ESTAZIONALEKUra eramango gaitu (1.422 m. 2h.15'. Pombie aterpetik). Estazionalekua presa bihurtutako izen bereko AINTZIRAren ondoan dago. Bertaraino asfaltaturiko errepide bat iristen da.\nOndoren, eskuinaldeko ibarrean kokaturiko pistatik inguratuko dugu aintzira, ezkerrean BORDA bat utziko dugu eta PYRENEA SPORTS ATERPE PRIBATUra helduko gara, freskagarri bat hartzeko parada emango digun "TXOSNA" bat ondoan duelarik. Informazio-panelek berriz Parke Nazionalean gaudela gogorarazten digute, eta edozer gauza egitea debekaturik dagoela ohartarazi... Aintziraren kubetara iristean pistak ordeka izateari utziko dio, eta martxa zailduko du BIOUSeko HARANeko larreen xerka joan behar dugu-eta; AYOUSeko ZUBItik (1.480 m) igaroz zeharkatuko dugu uharra, eta pistatik jarraituko dugu BIOUSeko ZUBIaren (1.480 m) inguruetan zuhaizpetik irten arte; ikuskizuna zirraragarria da, uharra meandroak marrazten BIOUSko LARREAN zehar, Midi d´Ossau mendia gure buruen gainean, dilin-dolon, joare handiko behiak errekastoaren ondoan bazkan, hitzik gabe geratu naiz...\nBiouseko zubira iritsi baino metro batzuk lehenago, eskuinerantz jarraitu beharko dugu GR10 ZIDORRAk AYOUSeko ATERPErako (indikadorea bidegurutzean, 1.534 m) bidea markatuko digu-eta. Zidorra oihanean sartuko da berriz eta aldapa gogorretik gogoz ekingo dio (ez dakit zergatik, baina elastikoa ondo izerdiko dugunaren susmoa daukat); basoan ARTZAIN-BORDA bat ikusten dugun soilgune bat zeharkatuko dugu, eta berriz sartuko gara basoan berriz eguzkipera irteteko metro batzuk geroago; minutu batzuen atseden-tartea har dezagun hemen eta panoramari so egin diezaiogun, merezi du-eta, Midiak bere beste aurpegi malkartsuetako bat erakusten digu, neguko bide gogorrenetakoa, IPAR ISURIALDEA hain zuzen.\nZuhaitzik gabeko sailetatik ibiliz, ROUMASSOT (1.845 m) AINTZIRAra iritsiko gara; eskuinetik inguratuko dugu BORDA bateraino iritsi arte; ondoren, ur-jauzi baten ondoan, erabiltzen ari garen xendra ingurune malkartsuago batean sartuko da, eta behean, gure ezkerrean utziko dugun MIEY AINTZIRA (1.905 m) kokatzen den KUBETAra irtengo da. Berehala GENTAU (1.947 m) AINTZIRAra iritsiko gara: azkenik muino baten gainean, AYOUSeko ATERPEA ikusiko dugu. Bertan igaroko dugu gaua (1.982 m., 2h 15' Bious-Artigues aintziratik hona). Midiak erakusten duen bisaiaren bista "liburutik aterea" da eta eguraldia lagun bada arratsaldea pasa ahala hobera egingo du, ziur baietz...\nAterpe honetatik, zedarriztatutako GR10 zidorra AYOUSeko LEPOraino igotzen da, eta lepo honetatik erraz irits daiteke PIC d'AYOUS (2.288 m) mendiaren gailurreriara osora, bertaratu nahi bada.\nIgandea, uztailak 13\nAyouseko aintzira eta aterpea - Biouseko harana - PIC DE PEYREGET GAINA - Pombie aterpea - L'Araille estazionalekua\nPEYGERETeko LEPOA eta TONTORRA arazorik gabe ikus daitezke aterpetik, Midi d'Ossau erraldoiaren eskuinean dira gaur helburu bezala jarriko ditugun tokiak.\nATERPEtik (1.982 m), hegoalderantz igoko gara ondo markaturiko xendra jarraituz; hainbat aintzira txikiren ondotik igaroko gara BERSAU AINTZIRAra (2.082 m) iritsi arte: berau ezkerraldetik inguratuko dugu. Xamurki garaiera hartzen joango gara BIELLE (2.110 m) LEPOra iritsi arte: lepoa BIELLE eta CASTERAU TONTORREN artean zabalik dago. Ondoren, sigisaga eginez belarrez estalitako ingurune batera jaitsiko gara, non sortalderantz (E) norabidez aldatuko dugun, larretik ibiliz CASTERAU AINTZIRAREN KUBETAraino (1.943 m., 1h 10' aterpetik) iritsi behar dugu-eta. Aintzira eskuinaldetik inguratuko dugu eta berehala malda gogorreko eremutik jaitsiko gara berriz, xendra sekulakoa da baina atsedenik gabe sigisaga egitea jaistea behartuko gaitu denbora gutxian 250 metro jaitsi eta BIOUSeko HARANean (1.700 m) zehar korritzen duen pistara, eta baita zutoin indikadorera ere, iristeko.\nPistatik ezkerrerantz 15 edo 20 minutuz ibiliko gara eta gure eskuinean beste zidor berri baten hasiera aurkituko dugu, UHARRA ZUBI (1.644 m) batetik igarotzeko aukera emango digularik: puntu honetatik zubia arazorik gabe ikusgai dago.\nUharra atzean utzi ondoren, gure bideak CAP DE POUNT BORDAren ondotik igaroko da (1.650 m., 45' Casterau aintziratik hona). Hemendik aurrera Peygeret tontorrerako igoera gogorra izango dugu, 800 metroko desnibelekoa, eta gutxi gorabehera oinezko 2h 15'-ko denbora erabiltzera behartuko gaituena; zidorrak ezkerretik eskuinera diagonala marraztuko du eta aldapa gogorrean HAITZARTE antzeko batean sartuko da, galerarik gabe PEYREGETeko BORDAraino (1.928 m) iritsiz; bidea jarraituko dugu oraindik honaino ekarri gaituen baino iragandakoago beste zidor batekin topatu arte. Mazelatik igoerarekin jarraituko dugu, harritza handi baten ondotik igaro eta PEYGERET AINTZIRAraino (2.074 m) helduko gara; puntu honetan aldapa samurrago bihurtuko da, baina aldi berean, mendi garaikoago diren lurretan sartuko gara PEYREGET (2.314 m) LEPOra iritsiz: hegoalderantz bira eginez PIC DE PEYREGET (2.487 m) tontorretik separatzen gaituen malda gaindituko dugu. ANÉOU ZIRKOko tontor garaienean gaude, eta iparretik ixten du zirkoa zapaltzen ari garen tontorrak. Gainetik panoramika ezin hobeaz gozatzeko aukera izango dugu eta Pirinioetako alderdi honetan diren tontorrak, haranak, harkaitzak, aintzirak... eta denen artean osatzen duten mendikatea konplexua ikuskatzeko aukera izango dugu.\nLepora itzuliko gara eta gure bidea jarraituko dugu, jaitsierakoa orain; aintzira txiki batzuen ondotik pasa ondoren, POMBIE ATERPEra (2.031 m) eta AINTZIRAra iritsiko gara (2.031 m., 1h. tontorretik hona).\nHemendik aurrera L'ARAILLE ESTAZIONALEKUra jaistea baino ez zaigu geratzen, atzo erabili genuen aski iragandako bidetik, gutxi gorabehera beste ordu betez, autobusa zain dugun tokira jaisteko.


Euskal idazle eta itzultzailea. Algortan (Getxo) jaio zen 1901eko uztailean Caracasen (Venezuela) hil zen 1969ko otsailaren 4an.\nMerkataritza Injineritza Teknikoko ikasketak egin zituen Bilbon etxeko negozio ekonomikoez arduratzeko, baina Amezagaren humanitateetarako zaletasunak bultzatuta 1924an Valladolideko Unibertsitatera zuzendu zen zuzendaritzako ikasketak burutzeko. 1931an Getxoko zinegotzi hautatu zuten, José Antonio Aguirre alkate zela.\nBingen Amezagak 1920 eta 1936 bitarte lantzen ditu bere bizi intelektualaren ardatz izango ziren gaiak. Urte haietan ikasi zuen euskara eta oso modu aipagarrian iritsi zen berau dominatzera. 1936an Jesus Mari Leizaolak Eusko Jaurlaritzako Lehen Hezkuntzako zuzendari izendatu zuen. Kargu horretako lehen ardura haurren eskolak eta eskolatuak zeuden umeak bonbetatik babestea izan zen.\nZuzendari izendatua eta egun gutxi batzuetara, abenduaren 4an, 1936ko Estatutuaren babesean ateak ireki zituen lehenengo ikastola martxan jartzeko agindua luzatu zuen Amezagak. Hain zuzen ere, Plentziako ikastola irekitzeko agindua. Lehen ikastola ofizial hura Eusko Jaurlaritzaren Justizia eta Kultura Saileko babes eta ardura zuzenpean geratu zen. Horrela hasi zen euskal hezkuntza sistema baten osaketa, euskara eta euskal kulturaren pizkunderako lehen urratsa alegia. Baina 36ko Espainiako gerra zibilak Eusko Jaurlaritzaren esfortzu guztiak ezerezean utzi zituen eta Plentziako San José ikastola itxi beharrean izan ziren. Guda iritsi zenean eta Bilbo frankisten eskuetan erortzear zela, Amezagak bere gain hartu zuen euskal umeen ebakuazioa. Berak ere, Mercedes Iribarren emaztearekin batera, atera beharra izan zuen Espainiako gerra zibila piztu zenean eta Ingalaterra, Argentina eta Caracasen erbesteratu zen. Venezuelako hiriburuan bizi izan zen 1969an hil zen arte.\nAmeriketara iritsi zen momentutik murgildu zen euskal giroan eta euskarari eta euskal kulturari eman zion: Buenos Airesen Instituto Americano de Estudios Vascos elkarteko mahaikide izatera iritsi zen eta Caracaseko eta Montevideoko Unibertsitateko irakasle izan zen. 1943ko urritik abendura bitarte 13 artikulu idatzi zituen Euzko Deya eta Tierra Vasca aldizkarietan. Buenos Airesko La Prensa eta Uruguayko El Platan ere hainbat idatzi argitaratu zituen. 1957ko uztailean euskara eta euskal kulturaren alde egindako lanagatik Euskaltzaindiak euskaltzain urgazle izendatu zuen.\nEuskal-Esnalea, Euzko Gogoa eta Egan aldizkarietan argitaratu zituen bere ipuinak, narrazioak, olerkiak eta saiakerak. Dena den, sorkuntza-lanetan baino, autore unibertsalen obren itzulpengintzan nabarmendu zen. Oscar Wilde-ren Reading Baitegiko leloa (1954), William Shakespeare-en Hamlet. Danemark'eko Erregegaya (1952), Johann Wolfgang von Goethe-ren Lur-Miña, olerkia (1960) Plinio-ren Plini gaztearen idazkiak (1951), Eskilo-ren Prometeu burdinetan (1951), Zizeron-en Adiskidetasuna (1952) edo Juan Ramon Jimenezen Platero eta biok bezalako obra garrantzitsuak paratu zituen euskaraz.\nPío Baroja, Bolivar eta Boccacio-ren lana ere itzuli zituen. Gazteleraz, Edgar Pardo Stolk idazlearekin batera Jesús Muñoz Tébar (Caracas, 1959); Hombres célebres de la Compañía Guipuzcoana (Caracas, 1966) eta El Hombre Vasco (Buenos Aires, 1968) idatzi zituen.\n1966an Caracaseko 400. urtemugaz bi liburu argitaratu zituen Bingenek, Vicente Antonio de Icuza, comandante de corsarios eta El elemento vasco en el siglo XVIII venezolano. Comisión del Cuatricentenario de Caracas elkarteak argitaratu zituen biak.\nIRUJO, Xabier. Bingen Ametzaga (1901-1963). Vitoria-Gasteiz: Eusko Jaurlaritzaren Argitalpen Zerbitzu Nagusia, 2001. Bilduma: Bidegileak.


Honako helburuak ditu egitasmoak: adineko pertsonek bakardadeak eta harremanak bizitzeko erak partekatu, hauen hausnarketa kritikoa egin eta eragile publikoekin elkarlanerako ildoak jorratzea. Aktibo osasuntsuetan jartzen du fokua, eta pertsonek eta komunitateek gure osasunean eragiteko dugun gaitasunaren kontzientzia hartu eta ahalduntze kolektiboa bilatzen du.\nHorretarako, Fotoahotsa metodologia berritzailean oinarritzen da. Ikerketa-Ekintza-Partehartzailearen (IEPH) baitan kokatzen den metodologia da, eta argazkilaritzaren bitartez, herritarrek haien errealitateak islatu eta hauen lanketa kritikoa egiten dute, eraldaketa sozialerako bide moduan.\nProiektu hau Altzan gauzatu da, eta 60 urtetik gorako eta perfil anitzeko 6 pertsonek hartu dute parte. Haietako bakoitzak bere harremanak eta bakardadea bizitzeko errealitateak, momentuak, beharrak, gogoak… islatu ditu egunerokotasuneko argazkien bitartez, eta talde hausnarketen bitartez, esperientziak partekatu eta ondorio komunetara iritsi gara. Prozesu aberatsa eta askatzailea izan da.\nCovid 19k eragindako krisiak proiektua nahi bezala amaitzen utzi ez digun arren, uste dugu emaitzak balio handikoak eta inspiratzaileak direla, eta gaiari lotutako metodologia berritzaileetan sakontzen jarraitzera motibatu gaituzte.


Bihar Enrike Zuazuaren hitzaldiarekin amaituko da Lemniskataren zikloa - Goierriko Hitza : Goierriko Hitza\nBEREZIA Beasain, euskararen banderaren pean\nBihar Enrike Zuazuaren hitzaldiarekin amaituko da Lemniskataren zikloa\nBihar, 19:00etan, Igartzako jauregian, Lemniskataren Urtarrila, Matematikaren bila zikloa amaituko da Enrike Zuazua eibartar matematikariaren hitzaldiarekin. Kontratatu nazazu, matematikaria naiz gaia izango du hizpide. Eibartarraren esanetan, «gaur, ...\nBihar, 19:00etan, Igartzako jauregian, Lemniskataren Urtarrila, Matematikaren bila zikloa amaituko da Enrike Zuazua eibartar matematikariaren hitzaldiarekin. Kontratatu nazazu, matematikaria naiz gaia izango du hizpide. Eibartarraren esanetan, «gaur, matematika ikastea inoiz baino gehiago aurreikusi ezin dezakegun etorkizunerako inbertsio ezinhobea da, izan ere, etorkizuna egokia eta gure bizimoduan modu asmaezi-nean eragingo duten aurrerapen zientifikoz betea izango da, eta hauek, ziur, hizkuntza matematikoan idatziak izaten jarraituko dute». Matematika Zientzietan lizentziatu da Zuazua eta doktore-titulua EHUn lortu zuen, bi kasuetan fakultateko aparteko saria lortuta; Parisko Pierre et Maire Curie unibertsitatean ere doktoratu zen. Hiru urtez EHUn lan egin eta gero, Madrilgo Unibertsitate Politeknikoan katedra lortu zuen. 2016tik Deustoko Unibertsitateko DeustoTech zentroan Matematika Konputazionaleko Katedra zuzentzen du.\nCovid ziurtagiria derrigorrezkoa izango da bihartik gaueko aisialdi guneetara eta tabernetara sartzeko\nLegazpiraino iritsi da migrazioaren alderdirik ilunena eta krudelena\nHizkuntza ohiturak, egunerokotik hasita\nArtea bizi adierazpen\nGoierri hasi da Euskararen Eguna kalean ospatzen


Gurutze Gorriaren Presidente Nazionalak, 2018ko azaroaren 23ko 3/2018 Ebazpenaren zazpigarren puntuan hartutako akordioekin bat etorriz, Bizkaiko Gurutze Gorriak konpromisoa du toki, eskualde edo probintzia mailako hauteskunde prozesuan aurkezten diren hautagaitzetan emakumeen eta gizonen arteko presentzia orekatua sustatuko duten neurriak hartzearekin. Bizkaiko Gurutze Gorriak 429 emakumerentzat enplegua bultzatu zuen Bizkaian, orientazio, prestakuntza eta bitartekaritza ekintzetan parte hartu zuten pertsona guztien %61. Gizarte Zaurgarritasunari buruzko II. Txostena gauzatu izana Deustuko Unibertsitatearekin eta Bizkaiko Foru Aldundiarekin lankidetzan. Bertako datu garrantzitsuenak erakusten duenez, pobreziaren kontrako borrokaren erabiltzaileen %59 25-54 urte arteko emakumeak eta euren kargura adingabeak dituztenak dira.\nBizkaiko Gurutze Gorriaren 2015-2019 Berdintasun Planean aurreikusitako ekintzen jarraipena eta betetzea, berdintasun arloko prestakuntza ekintzak, besteak beste. Bizkaiko Gurutze Gorriak, berdintasun politikak diseinatzen, bultzatzen, aholkatzen, koordinatzen eta ebaluatzen dituen eta EAEko emakumeen eta gizonen benetako berdintasun efektiboa lortzeko xedez gizartea sentsibilizatzen duen eta Eusko Jaurlaritzaren erakunde autonomoa den Emakunderekin lankidetzan, gazteen eta nerabeen artean sexu indarkeriari buruzko informazio, prestakuntza eta prebentzio programak eskaintzen ditu Prestakuntza Institutuan.


Irekia Eusko Jaurlaritza - Gobierno Vasco :: Giza Eskubideen Zuzendaritzak Zinexit jarri du martxan, Elkarbizitzaranzko Zine Erakusketa bat\nGiza Eskubideen Zuzendaritzak Zinexit jarri…\n<img src="https://www.irekia.euskadi.eus/uploads/cover_photos/3862/original/Zinexit.jpg" style="max-width:100%" alt="" />\nEusko Jaurlaritzako Giza Eskubideen Zuzendaritzak Zinexit jarri du martxan, Elkarbizitzaranzko Zine Erakusketa bat, alegia. Bere lehenengo edizioa Bizikidetasun Demokratikoa Sustatzeko eta Indarkeria Deslegitimatzeko Plana (2010-2011) izenekoaren barruan dago eta bere asmoa da zinemagintzaren bidez pedagogia sozial bat bultzatzea. Doaneko sarreraz azaroaren 16tik azaroaren 19ra arte Bilboko Golem Ahóndiga zinetan izango da.\nTituluen artean hiru herrialdeetako 4 produkzio daude. Danimarkako film batez hasiko da, In a better World, da, hain zuzen haren izena. Susanne Bierrek zuzendutako film hau bere herrialdean hautatu du bertako Zine Akademiak Oskar sarietan'ordezkari gisa parte hartzeko. Geroago beste aurrestreinaldi baten txanda izango da, Israelgo My father my lord (David Volach) filmearena, alegia, eta geroago Espainiako honako film hauek ikusi ahalko dira: La casa de mi padre (Gorka Merchán) eta Mujeres en construcción (Begoña Atín eta Maite Ibáñez).\nEskaintza zinematografiko hutsaren osagarri gisa solasaldiak daude eta, emanaldien ondoren bertan ikusleei parte hartzeko eskatuko zaie hainbat gai aztertzeko, honako hauek esaterako: bizikidetza Euskadin, emakumeak sufrimenduaren aurrez aurre, bakearen aldeko kultura eraikitzea. Aurreikusitako moderatzaileak dira Mila García de la Torre, Fernando Buesa Fundazioaren gerentea; Faustino López de Foronda, Arartekoaren idazkari nagusia; Eduardo Ruiz Vieytez, Deustuko Unibertsitateko Giza Eskubideen Institutuaren zuzendaria; eta Mikel Mancisidor, Unesko Etxeko zuzendaria.\nKontuan hartuta zineak zer-nolako ahalmena duen bere inguruari buruz eta bertan gertatzen diren bidegabekeriei dagokienez ikuspegi kritikoa sortzeko, Eusko Jaurlaritzako Justizia eta Herri Administrazioak erakusketa berria bultzatu du. Horren helburua da bakean eta giza eskubideetan oinarritutako hezkuntza bultzatu, jakinarazi eta hedatzea, betiere ulertuta horiek dakartzaten bizikidetza eta hausnarketa. Zineak emozioak aurkeztu eta sortzen ditu eta, gainera, beste era batean nekez ulertu daitezen abstrakzioak erakusten ditu. Zinearen ahalmena handia denez gero aurreikusi da heziketarako eta gizarteratzeko tresna bihurtzea eta topagune bat izatea indarkeriarik gabeko mundu baten ametsak eta proiektuak elkarri emateko. Mundu horrek bidezkoagoa behar du izan eta gainera honako hauetaz gehiago jantzia: askatasuna, berdintasuna eta jasangarritasuna.\nZinexit.jpg 40 KB (jpg)\n101112_Zinexit___programa.pdf 500 KB (application/pdf)\nEDIKTUA, adostasunik gabeko dibortzioari buruz bideratutako 183/2016 prozeduraren ondoriozkoa.


Urduña - hiru Presentacion - Urrutiko Lanbide Heziketako Institutua\nUrduñako argazki galeria ikusi\nGorobel (Salvada) mendilerroaren oinetan dago Urduña, Nerbioi ibaiaren ibar zabal batean (Gaztelako goi-ordokia eta kostaldeko portuen arteko pasabidea zen hori). Lope Díaz de Harok sortu zuen, Bizkaiko jaunak, 1229an.\nLeku estrategikoan zegoelako, batetik, eta Gaztelako errege-erreginek merkataritza pribilegioak eman zizkiotelako, bestetik, hiribilduak bilakaera handia izan zuen, merkataritzaren eraginez, batik bat. Azkar handitu zen (Bizkaiko hiribildurik handienetakoa izan zen bere garaian), eta frankoek eta juduek hara jo zuten bizi izatera.\nErdi Aroko gunearen egitura ez da ia batere aldatu gaur arte. Urduñak duen kale eta eraikin banaketa Bizkaian aurki daitekeen politenetakoa da. Inguru guztian harresia eduki zuen, eta haren arrasto gutxi batzuk ageri dira egun ere, bai udaletxeko dorrean eta bai Andra Mari kaleko arkuan.\nHiru kaleren inguruan eraiki zuten Urduña: Harategi kalea, Burdin kalea eta Artekale kalea, eta horiek lotzeko, bi zeharkale egin zituzten. Garai hartan Gasteiztik zetorren bideak Harategi kaletik barrena zeharkatzen zuen hiribildua, eta jende askok erabiltzen zuenez, bide horren arabera antolatu zuten gunea. Denborarekin, ordea, Urduña haitzetik jaisten zen bideak hartu zuen garrantzirik handiena, eta, ondorioz, aldatu egin zuten hiribilduaren egitura: beste hirigune bat sortu zuten, lau kalek osatua: Kale Zaharra, Frankoen kalea, Orruño kalea eta Donibane kalea (zeharkaleak ere egin zizkieten). Horren ondoren, beste hirigune bat sortu zuten, Gaztelako aterantz ematen zuten hiru kalerekin: Burgos kalea, Kale Berria eta Kantarranas kalea.\nHiru gune horien artean, eremu ireki bat geratu zen: Foru Plaza. Segur aski, hori izango da Erdi Aroan Bizkaian sortu zen eremu publikorik handiena.\n1535. urtean sutea izan zen Urduñan, eta eraikin asko kiskalita geratu ziren, zaharrenetakoak asko. Hasierako hiri antolamendua aldatu da zertxobait -zeharkale batzuk desagertu ziren-, baina, egia esan, kale nagusien ibilbidea jatorrizko hura bera da egun ere. Etxeen egitura ere Erdi Aroan ohi zen bezalakoa da: aurrealde estua eta hondo sakona.\nNabarmentzen hasita, Pizkunde garaiko zenbait jauregi nabarmendu beharko lirateke (Mimeza, Ortes Belasco) eta barrokoren bat (Diaz Pimienta). Horiez gain, beste hainbat eraikin ere oso interesgarriak dira: Jasokundeko Andra Mari eliza gotiko gotortua, San Joan eliza, Jesulagunen ikastetxea, udaletxea (harresiaren kuboetako baten gainean eraikia dago) eta Aduana (Bizkaian dauden eraikin neoklasikorik adierazgarrienetakoa da).\nFamilia Sakratuaren eliza\nOrtes Belasko jauregia


Paulo Zubiarrain - Wikipedia, entziklopedia askea.\nHernani, 1912ko irailaren 26a\nHernani, 2002ko apirilaren 4a (89 urte)\nPaulo Zubiarrain Otxotorena, izengoitiz Paulo Txikia eta Hernani Txikia (Hernani, Gipuzkoa, 1912ko irailaren 26a - ib., 2002ko apirilaren 4a) bertsolaria izan zen.\nGaztetan artzain, gero fabrikan langile, eta azkenik, zapatagin izan zen bizibidez. Oso gazterik hasi zen bertsotan. Tolosan egindako txapelketa batengatik, saioak izaten hasi zen; eta plaza franko egina da, Gipuzkoan eta Nafarroa Garaian batik bat.\n1981ean, Bertsolari Elkarteak omenaldi bat eskaini zien berari eta Antonio Eizmendi Loidi-Saletxeri.\nZahartzaroan, bertso-jartzeari ekin zion, eta bi liburu argitaratu zituen, harrezkero: Ia kantuz bezala (1985) eta Gaziak eta gozoak (1988).\nIa kantuz bezala (1985, Auspoa)\nGaziak eta gozoak (1988, Auspoa)\n↑ «Pablo Zubiarrain "Paulo Txikia" bertsolari hernaniarra atzo (4) zendu zen», Argia, 2002-04-05.\n↑ «Hernani Txikia», Bertsolaritzaren Datu-basea, Xenpelar Dokumentazio Zentroa.\nOrriaren azken aldaketa: 6 martxoa 2019, 23:49.


KONFINATURIK JAIO ZEN LIBURUA | elinberri\nKONFINATURIK JAIO ZEN LIBURUA\n2020. azaroak 13 Albisteak, Sabin Oregi Zarautz\nIstorio harrigarri bat azalduko dizuet. Nor naizen? El imaginario en las creencias populares y cultas izenburuko liburua naiz. Txomin Peillen iparraldeko idazle eta euskaltzainak idatzi duen azken saiakera-liburua. Nire historia pixka bat azaltzera nator. Nire sortzailea urte luzetan aritu da nire barrua osatzen duen informazioa biltzen. Mundu zabalean berak egindako bidaiei esker sinesmen asko ezagutzeko aukera izan du. Eta hizkuntzalaria eta antropologoa izanik, arreta berezi batekin so egin dio sinesmenen irudikatzeari. Horrela gurean ematen diren sinesmen asko alderatu ditu mundu zabalean hedaturik daudenekin. Peillen jaunak nire baitan eskaintzen duena ez da zenbait lekuetako alderaketa soila, idazlan honetan zuberotar kuttun honen asmoa azterketa konparatista egitea da.\nZein den ezberdintasuna alderaketa bidezko azterketa eta azterketa konparatistaren artean? Alderaketetan beti elementu berdinen atal ezberdinak dira begiratzen direnak; azterketa konparatistan, ordea, ez dira beti elementu berdinak kontuan izaten. Nire orrietan, adibidez, Peillen jaunak euskal kultura eta gizartea alderatzen ditu munduko zenbait kultura ezberdinekin, eta ez beti kultura berdinak direnekin; izan ere, zenbait alorretan gurean ematen ez diren sinesteak ere alderatuak baitira beste batzuekin.\nZer aztertzen duen Peillen jaunak nire barnean? Hori azaltzeak ia liburua bera errepikatzea eskatuko luke! Hala ere saiatuko naiz pixka batean.\nMendebaldeko kulturetan sarri pentsatzen dugu sinisteak erlijioen menpe sortu direla. Baina erlijioek eurek ere ez dituzte hainbeste urte. Giristinoenak bi mila urte inguru ditu, beste batzuek zerbait gehiago eta besteek gutxiago.\nHala ere, erlijio horien aurretik baziren beste elementu ugari zeinetan sinesten zuen jendeak. Gehienetan naturarekin lotuak. Horrela zerua edo ortzia, zuhaitzak, ibaiak edo itsasoak, ama-lurrarekin batera gurtuak izaten ziren.\nZenbait lekutan erlijioak ez ziren inoiz sartu, eta beste askotan, ahalegin bortitzak eginda ere, erlijioen aurreko zenbait elementu denboran irautea lortu dute. Gorde diren elementu horiek dira antropologoek aztertzen dituztenak. Peillen jaunak bere bidaietan jaso izan ditu ikusitakoak bere kaieretan edo argazki-bildumetan. Petrikiloak, sorginak, natura entzuten gaitza sendatzen saiatu izan direnak… Horiek dira Peillen-ek gertutik ezagutu dituenak.\nBeste aldetik denok entzun izan ditugun erlijioen zenbait bereizteak, beste adituen txostenen bitartez lortu du haien ezagutza. Horrela arrisku ezberdinetako sinesmenak alderatzen ditu.\nHala ere, sinesmen guztiak ez dira ematen erlijioen karietara. Zenbakiak, koloreak, usainak, gorputz-atalak eta abar luzeak aztertuak azaltzen dira neure baitan. Ez pentsa, ez duzu batere gai horietan jakintsu izan behar. Guztiz alderantziz! Liburu hau gai hauetan jakituna ez dena hurbilarazteko ahalegina da. Peillen jaunak oso laguna duen ironia darabil liburu mardul hau hain ez pisua egiteko, eta irakurketa arina egiteko.\nAipatu dudan guztia ez da izan ni konfinatua izateko arrazoia, baizik eta birus txiki bat, koroaren antza duen birusa: SARS-COV-2a. Martxoaren 14an larunbatarekin guztiok etxean gordeak izateko agindua jaso genuen. Ni ozta-ozta bezperan inprimatu ninduten, eta berehala inprimategi etxean kutxetan sartu, eta beraien barnean geratu nintzen. Inprimategiaren asmoa astelehenean argitaldaria deitzea zen nire bila etortzeko. Argitaldariak apirila oso aurreratua zegoelarik jakin zuen ni salmentarako prest nengoela. Alferrik!. Oraindik itxialdia puri-purian zegoen. Bitartean ni kutxa estutan geldirik, eguzkia ezin ikusirik. Nire sortzaileari bisita ezin eginik. Argitaldaria ezin ikusirik. Irakurleak ezin ikusirik. Letra hauen irakurle zaren moduan, zu zeure etxean, ni kutxetan. Guztiok ezin mugiturik.\nHorrela hozten hasi nintzen, eta belzten argirik gabe. Argiaren beharrean, sua piztu nuen. Horregatik nire azal beltzean dager su eder bat. Senpereko Larraldea etxeko laratzean piztu zen sua ni berotzera inguratua eta geratua. Mila esker, Auxtin!\nAzkenik, ekainaren seian heldu nintzen banatzailearen eskuetara. Hala ere, oraindik aurkezpena, Iruñean maiatzean egin behar zena, ez dago egina. Eta sortzaileak eta editoreak ez dakite noiz arte iraun beharko duen egoera bitxi eta arraro honek.


Bastidako Torneoaren finalaurrekoa, zuzenean | El Diario Vasco\nTelevisiónBastidako Torneoaren finalaurrekoa, zuzenean\nGainera, traineru estropadak eskainiko dira Hondarribitik zuzenean\nDomingo, 12 agosto 2018, 10:29\nIgande goizez, Hondarribian jokatuko diren traineru estropadekin bat egingo dute zuzenean ETB1ek eta eitb.eus-ek, 11:45ean. Emakumezkoen Euskotren Ligako Mapfre Bandera eta gizonezkoen Eusko Label Ligako Mapfre Sari Nagusia izango dira ikusgai. Mikel Olazabal, Ibon Gaztañazpi eta Sara Gandara kazetariek egingo dute emanaldiaren kontakizuna.\nArratsaldean, Bastidako Torneoaren finalaurreko partida eskainiko dute ETB1ek eta eitb.eus-ek. Bengoetxea VI-Albisu eta Urrutikoetxea-Larunbe bikoteek jokatuko dute txapelketako partida, eta Victor-Untoria eta Artola-Mariezkurrena II.a bikoteen arteko partida eskainiko da aurretik. Xabier Euzkitzek, Joxan Tolosak eta Xabier Anduezak egingo dute emanaldiaren kontakizuna zuzenean, 17:00etatik aurrera.\nPilota emanaldiaren aurretik, Igeldoko Harria harri-jasotzaileen proba eskainiko du ETB1ek 16:00etatik aurrera, Juanan Legorburu eta Juan Jose Unanueren kontakizunarekin. Horrez gain, 19:00etan, Eusko Jaurlaritza-Basque Tour Saria zaldi lasterketaren laburpena eskainiko dute Imanol Arrutik eta Joanes Urrestarazuk.\nAmaitzeko, zesta-punta, Gernikako Sariaren finala eskainiko baitute ETB4k eta eitb.eus-ek, 13:30etik aurrera. Egiguren-Irastorza eta Goikoetxea-Lekerika bikoteek jokatuko dute norgehiagoka, eta Iñigo Aiestaran eta Felix Espilla esatariek egingo dute kontakizuna.\nAste Nagusia zuzenean, baina urrutitik ikusteko aukera «En 'Mentes criminales' no tenemos problemas de ego»


Intxaurrondo Kultur EtxeaAbenduaren 17 jarri zen abian zen Intxaurrondo Kultur Etxearen ibilbidea. Lehen urte honen balantzea egiteko momentua da. 3000 m2 dituen kultur ekipamendu honetan ekitaldi asko eta erabiltzaile asko izan dira, 160.000 lagun baino gehiago ibili dira gure zentroan.\nKultur Etxe berriak zerbitzu berriak eta berrituak ekarri dizkio auzoari. Zerbitzu horiek martxan jartzeko urtea izan da lehenengo hau. Plus 55 programa, haurtxokoa, gaztelekua eta Donostiako Musika eta Dantza Eskola bertan izatea izan dira gure berrikuntzarik nagusienak. 55 urte baino gehiago dituzten helduek era aktiboan parte hartu dute eskaini zaizkien 11 jardueretan; 530 erabiltzaile izan dira guztira Plus 55 programan. Aurtengo helburuetako bat auzoko zerbitzu eta elkarteekin elkarlanean jarduerak antolatzea zen, eta jarduerak antolatu dira Osasun Zentroarekin zein Extremaduratarren Elkartearekin .\nHaurtxokoa 167 Gaztelekua\nMemoria 2012\tDonostia Kultura: 2012ko balantzeaEgitarauaMusikaArte EszenikoakZinema eta BideoaJaialdiakHeineken Jazzaldia 2012Fantasiazko eta Beldurrezko Zinemaren Astea 2012Giza Eskubideen Zinemaldia 2012dFERIA 2012Literaktum 2012San Miguel DonostiKluba 2012Kultur EtxeakKultur ekintzaAiete Kultur EtxeaCasares - Tomasene Kultur EtxeaLarratxo Kultur EtxeaEgia Kultur EtxeaErnest Lluch Kultur EtxeaLarrotxene Kultur EtxeaIntxaurrondo Kultur EtxeaLoiola Kultur EtxeaLugaritz Kultur EtxeaOkendo Kultur EtxeaAntzokiakVictoria Eugenia AntzokiaAntzoki ZaharraSan Telmo MuseoaHiriko museoaAdin guztietako publikoentzako jarduerakLiburutegiakLiburutegi zerbitzua17 liburutegiz osatutako sareaFestakDonostia Kulturako bazkideakKomunikazio eta IrudiaErakundearen egitura eta balantze ekonomikoa\tDonostia Kultura 2016 © copyright


LED botoiekin teklatua - Apple Patente berria | TeraNews.net\nTeklatua LED botoiekin - Apple Patente berria\nEgilea Nikitin Eugenius Aurkeztu 03.01.2021\nBitxia da txinatarrek ez dutela horrelakorik pentsatu, mundu osoko PC periferiko merkeak saltzen baitituzte. Azken finean, milioika eroslek txinatar teklatuak hieroglifoekin erosi zituzten lineako dendetan. Eta gero, eranskailuak moldatu zituzten, beharrezko sarrerako hizkuntzarekin. LED botoiekin teklatua Apple patentea da. Oso erraza da ehunka LED pertsonalizagarri karratu egitea. Eta instalatu teklatuaren botoietan. Eta, ordenagailuetarako periferikoak zalantzazkoak badira, ordenagailu eramangarrientzat irtenbide hori pentsaezina da eskaria izatea.\nPatenteak berak LED botoien argiztapena baino gehiago dakar. Ukipen anitzeko, presio erantzuna eta ukimenezko feedbacka onartzen ditu. Zoragarria da. Imajinatu teknologia horiek guztiak dituen ordenagailu eramangarri bat edo joko teklatua. Dagoeneko orain horrelako tramankulua erosi nahi dut, niretzat pertsonalizatu eta XXI. Mendeko abantaila guztiez gozatu.\nApple Korporazioaren asmatzaileek pentsatutako moduan, tekla bakoitza LCD pantaila txiki bat izango da. OLED izan liteke, adibidez. Edo antzeko teknologia. Botoiek gardenak izan behar dute. Horrek esan nahi du teklen oinarria beira, zeramika edo zafiroa direla.\nNork behar du teklatua LED botoiekin\nArgi dago aurrekontuen segmentuan errazagoa dela eranskailuak tekletan instalatzea. Erdiko eta premium segmentuan, konponbideak berez aurkituko du aplikazioa.\nIkusmen urritasuna duten pertsonek letrak handiagoak egin ditzakete. Edo aldatu atzeko argiaren kolorea. Bide batez, azken ezarpena dagoeneko modu aktiboan erabiltzen da mundu guztian - atzera argiztatutako teklatuak, adibidez.\nEz da beharrezkoa ordenagailu eramangarriak egitea eskualde jakin batzuetarako. Latina, zirilikoa, hieroglifoak - jabeak berak nahi duen teklatua ezartzen dio berari.\nJokoetan, kontrolerako gakoak esleitu ditzakezu. Botoiaren funtzionalitatea adierazten duen argazkia instalatu arte.\nGauza bera egin daiteke diseinatzaileekin, programatzaileekin eta argazki eta bideo edukiekin lan egiten duten pertsonekin.\nLED botoiekin teklatua etorkizunerako urratsa da. Behar bezala eginez gero, emaitza bikainak lor ditzakezu. Applek ordenagailuen teknologia ekoizten duen esperientzia kontuan hartuta, zalantzarik gabe, ez da akatsik egongo. Munduak laster ikusiko ditu teklatu berriak merkatuan eta zirkulaziora eramango ditu.\nPatente honen eragozpen bakarra dago. Txinatarrek zigorrak izan ditzakete beren merkatuan LED botoiekin irtenbide merkeak eskaintzen badituzte. Hau da, Apple markak soilik izango du teklatu hori eta bere prezioa egokia izango da. Jokoarekin soilik geratuko da erabakiak Taiwaneko marka serioak.\n3D Printer - zer da, zergatik behar da\nZoruak garbitzeko hobe: aukeratu ekipamendua eta osagarriak\nViber, Telegram eta WhatsApp-ek korrespondentzia kontrolatzen dute\nXiaomi Zuodu aterki tolesgarria - 20 dolarreko eskaintza chic\nIIIF150 R2022 telefonoa - auto blindatua une guztietarako\nUgoos AM7 Smart TV - salmentak hasi ziren\nNola aukeratu telebistako pantailaren diagonala\nOrdenagailu jokoa CHUCHEL (Scarecrows)\n18 zuria Porsche 911 GT3 2015 urte exekutatu gabe\nMunduko gizon fedegabeenen izenak


2020ko Ibilaldiako materiala, salgai - Asti Leku ikastola\nHome » Albisteak » Astiberri » 2020ko Ibilaldiako materiala, salgai\nIbiladialdiako materala erostera animatzen gaituzte Txintxirri ikastolatik:\n“Ibilaldiako materialaren salmentarekin apurka-apurka hasi gara berriz ere. Laster online denda izango dugu martxan. Orain, ikastolara hurbiltzen bazara, materiala ikusi eta erosteko aukera izango duzu. Denon laguntza behar dugu, beraz, animatu!”\n“Maiatzaren 22, 23, 29 eta 30ean salgai izango duzue ibilaldiko materiala Ikastolako patioan. Etorri eta eskura ezazu behar duzun materiala. Egoera honek eskatzen digun segurtasun neurriak bermatuta izango ditugu; ordainketa txartelarekin egitea gomendatzen dugu.”


Home » Prentsaurrekoak » #AbokatuakLIBRE\t»\n12 Urt, 2015 Prentsaurrekoak\nGaurko egunean, hilak 12, goizaldean Guardia Zibilak Auzitegi Nazionalak eskatuta egin dituen atxiloketak gogor salatzen ditugu. Euren militantzia politikoagatik soilik hainbat euskal herritar atxilotu dituzte talde terroristako kide eta Ogasunaren kontrako delituak egotzita. Ez da kasualitatea gaurko egunean Madrilen 35 kide defendatu behar zituzten hiru abokatu atxilotu izana. Ez da kasualitatea ez, gaurko egunean Euskal Herriak hasi zuen konponbiderako prozesua sutan jarri nahi dutenek beraien mugimenduak egin izana.\nEspainiako sasijustiziari ohituta egon arren, nekatuta gaude bake prozesua zapuztu nahi dutenekin. Espainiako Gobernuaren hanka jartzeak eta Frantziako Gobernuaren entzungorrak salatu nahi ditugu ozen. Ez dezatela pentsa “jake” eta geroko “mate”arekin euskal herritarrok hasi genuen prozesuarekin bukatu dutela. Herri honek larunbatean argi adierazi zuelako giza eskubideak, konponbidea eta bakerako bideak ez dutela atzera bueltarik. Herri honen ilusioa ez dute inoiz belztuko, herri honek bakearen eta eskubide zibil eta politikoen alde lanean jarraituko du eta.\nAbokatuak eta beste atxilotuak LIBRE! 35ak ere LIBRE!


Botikina. Zer egin etxean istripu edo sintoma arinen kasuan? - Arruntak - Osasun Eskola - Osakidetza\nBotikina. Zer egin etxean istripu edo sintoma arinen kasuan?\nZer egin ustekabean medikamentuak hartu ondoren?\nLasaitasunari eutsi. Intoxikazioa eragin duela uste duzun produktua eskuragarri izan eta deitu Toxikologiaren Institutu Nazionalera:\n24 orduz dago eskuragarri\nKatarroa eztul, sudurreko kongestio, malko-jario eta muki bidez adierazten da. Infekzio biriko bidez sortzen da, eta modu naturalean sendatzen da, 3-10 egun igarotakoan, tratamendurik gabe. Infekzio birikoentzako, hotzeri edo gripe kasuetarako, medikuak antibiotikoak aginduko dizkizu, horiek ez baitituzte birusen ondorioak.\nKatarroaren sintomak arintzeko:\nEz erre eta ke giroetan egotea ekidin\nHidratazio onari eutsi. Likidoek mukia disolbatu eta horiek ateratzen laguntzen dute.\nHezetu etxeko giroa, berogailuek eragindakoa, urez betetako ontziak edo hezegailu elektrikoak ipinita.\nSudurreko garbiketak egin ditzakezu ur gazi edo serum gaziarekin, sudurreko kongestioa arintzen dute.\nSukarra edo ondoez orokorra baduzu, Parazetamola edo Ibuprofenoa hartu.\nEztula lehorra baduzu, eztularentzako pilulak edo gozokiak har ditzakezu.\nOrokorrean, sukarra dagoela esaten da tenperatura 38ºC edo gehiagokoa denean; tenperatura horren azpitik dagoenean, febrikula deritzo. Termometroa erabilia tenperatura neurtzeko. Besape, belarri eta kopetan hartu ohi da tenperatura, eta ondeste edo aho bidez hartzea baino errazagoa da, baina ez dira hain zehatzak. Tenperatura neurtzean, berau alda daiteke, neurketa egiten den moduaren arabera. Tenperatura hartzeko:\nGunea lehorra dagoela, eta elementu edo likido bero edo hotzekin kontaktuan egon ez dela ziurtatu.\nTermometroaren punta besapean edo mingainaren azpian ipini.\nJarrerari eutsi, eta termometroa eutsi. Termometro digital gehienek minutu inguru behar dute.\nAntitermikoak, esaterako, parazetamola, sukarra eta horren ondoriozko ondoeza kontrolatzeko lagungarriak dira.\nMinarentzako medikamentu baliagarriak dira. Parazetamola ez da antiinflamatorioa baina analgesiko ona da min arin edo moderatuaren kasuan, eta ez dio sabelari eragiten.\nHaurrentzako gomendatutako eguneko dosia pisuaren arabera kalkulatzen da. 100mg/ml dosiko parazetamol jarabe batentzat (merkatuan ohikoena).\nInflamazioak eragindako mina dagoenean edota min moderatu arintzeko (hilerokoa, buruko mina, etab.) baino ez dira erabili behar. Pertsona batzuen kasuan, medikamentuek sabeleko arazoak eragin ditzakete eta, beraz, horiek hartzea medikuak gomendatu behar du. Gehien erabiltzen dena ibuprofenoa da.\nGoragalea, gorakoa edo beherakoa.\nGorako edo beherako nabarmena baldin baduzu, egiaztatu likido nahikoa edaten duzula, deshidratazioa ekiditeko. Haur eta adinekoek deshidratazioa pairatzeko arrisku handiagoa dute. Hobe da likido kantitate txikiak maiztasunez edatea, behin kantitate asko edatea baino, horrek gorako gehiago eragin baitezake.\n14 urtetik gorako pertsona baldin bada, etxeko formula hau presta dezakezu, behar bezala hidratatzeko.\nUra: Limoi-zukua gehi diezaiokezu.\nInfusio eta saldak\nArroz-ura: : Ur litro bat irakin esku bete arroz duela, hogeita hamar minutuz, iragazi eta hozten utzi hartu aurretik.\nEra berean presta daiteke azenario-ura.\nEtxeko seruma: Litro bat ur dugula, honako hau gehitu:\n- Bi koilarakada azukre\n- Koilaratxo erdi gatz\n- Koilaratxo erdi bikarbonato\n- Katilukada bat limoi-zuku.\nHozkailuan gehienez 24 orduz gorde daitezke.\n14 urtetik beherako haurren kasuan, preparakin komertzialak erabiltzea gomendatzen da aho bidez berriz hidratatzeko, etxean presta daitezkeenek ez baitituzte elektrolito eta azukre zehatz eta espezifiko proportzioak.\nOrokorrean, eta haurren kasuan izan ezik, ariketa fisiko bizirako erabiltzen diren edariak gatz mineralak eta ura berritzeko nahikoa izan ohi dira deshidratatzeko arriskurik ez duten helduentzat.\nLarruazaleko zauri arinak eta bestelako lesioak\nZauria egin eta lehendabizi garbitu egin behar da, iturriko uraren azpian ipini eta ur eta xaboiarekin garbitu behar da, zauria kutsa dezakeen oro kentzeko. Zauria garbitutakoan, antiseptikoren bat aplika daiteke.\nAntiseptikoak, klorhexidina edo povidona iodatuaren moduan, zauriak infektatzea ekiditeko erabiltzen dira. Klorhexidina erabiltzea gomendatzen da azala desinfektatzeko, povidona iodatuaren alboan. Hala badagokio, gasa edo apositu batekin zauria estal daiteke.\nLesioen kasuan, pixoihalen erabileraren ondorioz edo gorozki narritagarriak direla eta ager daitezkeenak, oso baliagarriak dira zink oxidoa duten pomada edo kremak erabiltzea.\nLarruazaleko erreduraren kasuan (larruazala gorritzea, babarik atera gabe) gunea hoztuko da 15 minutuz ur hotza ipinita. Erredurentzako pomada erabil daiteke, eta ondoren gunea estaliko da itsasten ez den gasa edo aposituaren bidez. Ez aplikatu erreduretan olio, gantz, izotz edota hortzetako pasta modukorik, erredurak gehiago behar dezake sendatzeko.\nEguzkiaren ondoriozko erredurak, larruazala goiz zahartzea eta larruazaleko minbizia eragin dezakete. Horiek ekiditeko, eguzkia zuhurtziaz hartu behar da, eta larruazal motaren araberako babesa duen krema erabili. Erredura mota horren ondoeza arintzeko, konpresa-gasa hotz eta hezea ipin daiteke larruazalean, eta analgesiko bat hartu (parazetamol-ibuprofenoa) minik baldin badago. Larruazala berrihidrata daiteke, hantura murrizten laguntzeko, krema hidratatzaile hotza aplikatuta. Ez hartu berriz eguzkia erredura senda arte. Eguzkitan jartzen jarraitzen baduzu, erreduraren mina eta larritasuna areagotuko dira. Erredura gogorra izan eta babak eragiten baditu, joan zaitez osasun-zentrora.\nErabil ezazu moskitoak uxatzeko produktua. Intsektuen ziztaden kasuan, hotza aplikatu behar da minutu batez, zuzenean izotza jarri gabe, berariazko poltsa edo izoztutako elikagaien poltsak jarrita baizik. Minik egiten badizu, analgesikoak erabil daitezke, baita lasaitzeko pomada bat ere 3 egunez. Ziztada kapar batek eragin badu, eta ezin baduzu kendu, osasun-taldea kontsultatu berau segurtasunez egiten laguntzeko.\nProduktu narritagarriekin zipriztintzea\nProduktu kimiko edo narritagarri batek (etxea garbitzeko ohiko produktuak, adibidez), begian zipriztintzen badizu, begia ur asko gutxienez 20 minutuz erabilita garbi daiteke. Iturri edo dutxako ur garbi eta epela erabili. Burua jaitsi eta alde batera biratu, irekita egon dadin eragindako begiaren betazala iturriaren zurrustaren azpian. Lentillak erabiltzen badituzu, ken itzazu, garbitu bitartean ez irteteko. Egiaztatu eskuak ur eta xaboiarekin behar bezala garbitu direla, produktu kimiko edo narritagarriaren hondarrik ez gelditzeko.\nSudurretik odola ateratzea\nSudurretik odola ateratzea maiztasunez gerta daiteke, bereziki haurren kasuan. Sudurreko mukosa odol-hodi txiki askoz irrigatutako gunea da eta, beraz, haustura txiki bat sor daiteke manipulazioak eraginda, mukosa lehor dagoelako edo medikamentu antikoagulatzaile edo antiagreganteak erabiltzeagatik.\nGarrantzitsua da lasai egotea, eser zaitez, edo zutik gelditu zertxobait aurrerantz makurtuta. Neurri eraginkorrena da hatzekin sudurra estutzea gutxienez 15 minutuz (haurren kasuan, presioa egin gutxienez 5 minutuz). Presio hori hatzekin egin daiteke, edo gasa edo kotoi batez lagunduta.\nOdolak 30 minutuz ateratzen jarraitzen badu helduen kasuan, edo 10 minutuz haurren kasuan, kontsulta ezazu osasun-taldearekin.\nKolpeak eta ubelak\nLarruazalaren aurka hartutako kolpe edo inpaktuek eragindakoez ari gara, larruazala apurtu gabe eta, beraz, ez dute zauririk eragiten. Ubel arinak larruazalaren azaleko zatiari eragiten diotenak dira, eta ubeldutako gunea gorri eta hematoma agertu ohi da. Bizitasun aldakorreko mina eragin dezakete eta gunea handitu daiteke. Ubel txiki edo arin horiek ez dute arreta berezirik behar, tokian hotza aplikatu, atseden hartu edota arnika oinarriko soluzio topikoak erabil daitezke mina arintzeko.


Ateneo de Chiclana industria March\nSarrera doakoa da, jarduera guztietarako, edukiera estaltzeko.\nDay 15 (osteguna) Ordua: 19:30 Casa de Cultura (c / Berria)\n- Tertulia Genero Indarkeriaren, bertan andrea Lorena Montero Pujante inplikatzeko andrea Alicia Gómez Torres (Indarkeriaren aurka Unitatearen arduraduna prefekturetako Emakumearen (Fiskala Ordezkaria Generoa Probintzia Auzitegiko Cadizko ere indarkeria erabiliz) on .. Cadiz).\nDay 16 (ostirala) Ordua 19:30 Ardoaren Museoa eta Salt (Plaza de las bodegas)\n- Europako buruzko hitzaldia. Ramon Luis Valcarcel Siso D. (Vice Europako Legebiltzarreko presidentea) izango dugu eta Europa gainean arituko izenburupean: "SPAIN Brexit eta Europako beste erronka aurretik"\nDay 20 (asteartea) Ordua: 19:30 Center aukeraz Itsasoa (Coto San José)\n- ospatzeko Udaberri Equinox, poesia irakurketak batera. Geroago, proiektuan elkarlanean "Star City (CIE)," zerua behaketa eta Juan Antonio Fernández iruzkinak astronomoa (GAP-AR) ditugu.\nDay 22 (osteguna) Ordua: 19:30 Gomez & Moreno Fundazioa\n- Hitzaldia-aurkezpena EBC Project (onaren ekonomia). EBC eredu ekonomiko eta sozial alternatibo berri bat da, oinarritutako proposamena oinarritzat balio etiko eta iraunkortasun ekologikoa ekonomia gizarte bat sortu nahi du. D. Fernando Moreno Bernal esku hartzeko (Economist) eta D. Pedro Castilla Madriñan (Industria ingeniaria) "onaren ekonomiak, gizateriaren eta planetaren erronka bat."\nCLUB martxoaren READING da "Lost denboraren bila". Marcel Proust


Lointek Gernika Bizkaiak F multzoko bigarren postua sendotu du - Busturialdeko Hitza : Busturialdeko Hitza\nF multzoko bigarren postua sendotu du Lointek Gernika Bizkaiak. Atzo iluntzean Eurokopako hirugarren hitzordua izan zuen Coimbran (Portugal), eta nagusitasunez hartu zuen mendean Olivais: 46-70. Domekan [azaroak 3] ligako partidua dauka talde gernikarrak Malosten, eta Quesos El Pastor izango du aurrez aurre.\nHalloween edo gau beltza, berdin izan zitzaion Lointek Gernika Bizkaiari. Beldurtzeko moduko jokoa erakutsi zuen, eta Eurokopako hurrengo fasera igarotzeko aurrerapauso handia eman zuen. Txapelketa hasi aurretik adierazi zuen Mario Lopez entrenatzaileak multzoko bigarren postua zela helburu nagusia, baina oraindik ere Perfumerias Avenidaren aurka jokatu behar du itzuliko neurketa azaroaren 6an [eguaztena], eta lehen postua eskuratzeko aukerak izango ditu.\nPartiduko lehen minutuak orekatuak izan ziren atzo, Coimbran. Julie Wojta eta Nikolina Milic nabarmendu ziren talde gernikarrean, baina hutsegiteak egin zituen taldeak, baloi galera asko, eta Olivas aurreratu egin zen markagailuan (9-7). Lopezek partidua eten zuen en defentsa indartzea erabaki zuen. Eragina izan zuen. Belen Arrojok talde portugaldarrari neurria hartu zion, eta ordura arteko emaitza irauli zuen (15-20).\nBigarren laurdenean hiruko saskiratzeak izan ziren protagonista. Denboraldi hasieratik hobetu beharreko auzi bat izan da, baina atzo ez zuten hiruko bakar batean ere ia hutsik egin. Juana Molina, Blake Dietrick eta Wojta nabarmendu ziren zeregin horretan, baina Milic ere bikain aritu zen 2+1ekoa sartzen (25-33). Eroso aritu ziren talde gernikarreko jokalariak, izan ere, aldeak pixkanaka-pixkanaka gora egiten jarraitu zuen, eta 19. minutuan lortu zuten abantailarik handiena (28-43).\nAtsedenalditik bueltan, lehengo lepotik burua. Olivaisek estrategia aldatu zuen, eta banan banako defentsa ezarri zuen. Hala ere, talde portugaldarraren erabakiak ez zuen eraginik izan, eta Lointek Gernika Bizkaiak hirunaka gehituz jarraitu zuen (30-55). Suspertzeko intentzioa erakutsi zuen etxeko taldeak, baina ez zen aldea gutxitzeko gauza izan (37-61).\nErritmoa lasaitu zuten Lopezek gidatutako jokalariek azken laurdenean, izan ere, datorren astean hiru neurketa lehiatu beharko ditu taldeak, eta entrenatzaileak orain arte minutu gutxi jokatu duten jokalariei aukera eman zien. Hala, Olivaisek aprobetxatu egin zuen aldea pixka bat txikitzeko (46-70).


MISCHA MAISKY BIOLONTXELO-JOTZAILE BAKARRA - Euskalduna Jauregia\nMISCHA MAISKY BIOLONTXELO-JOTZAILE BAKARRA\nLetoniar jatorriko Mischa Maisky musikariak Leonard Bernstein zuzendariarengandik ikasi du, eta Mstislav Rostropovich biolontxelo-jotzaile errusiar handiaren (bere maisuetako bat) ondorengotzat jotzen dute; hari-instrumentu honen izar garaikideetako bat da Maisky.\nMischa Maisky biolontxelo-jotzaileak ohore handiz esan dezake musikari bakarra dela munduan, hala Mstislav Rostropovichekin nola Gregor Piatigorskyrekin ikasi duena. Rostropovichek modu honetan goraipatu du Mischa Maisky: “...biolontxelo-jotzaileen belaunaldi gazteeneko talentu bikainenetakoa da. Bere lanak poesia eta leuntasun bikaina uztartzen ditu, izaera handi eta teknika paregabearekin”.\nAzken 30 urteetan, Deutsche Grammophonen artista esklusiboa izan da, eta 35 grabazio baino gehiago egin ditu orkestra askorekin: Viena, Israel, Berlingo Filarmonikoa, Londresko Sinfonikoa, Parisko Orkestra, Europako Ganbera Orkestra...\nMundu osoko kritikariek bere grabazioak txalotu dituzte; bost aldiz jaso du Tokioko Record Academy saria, eta hiru aldiz Echo Deutscher Schallplattenpreis saria. Era berean, Parisko Grand Prix du Disque saria eta urteko Diapason d'Or saria jaso ditu, eta Grammy sarietan ere izendapenak jaso ditu.


Lincoln konderria (Hego Dakota) - Wikipedia, entziklopedia askea.\nLincoln konderria (Hego Dakota)\nLincoln konderriaren kokapena AEBtan\n1.495,14 km2 (%99.92)\n1,22 km2 (%0.08)\nLincoln konderria (ingelesez: Lincoln County) Hego Dakotako konderri bat da, Ameriketako Estatu Batuetan. Hiriburua Canton da. 2010eko zentsuaren arabera 44.828 biztanle zituen, Lincoln kilometro koadroko azaleran.\nLincoln konderriak 1.496,36 kilometro koadro ditu. Horietatik 1,22 ura dira. Beste 1.495,14 lurra dira. Biztanleria dentsitatea 29,96 da.\n2010eko zentsoan bizi ziren 44.828 pertsonetatik 43.253 txuriak edo hispanoak dira. Horietatik hispano edo latino kategorian 553 dira. 315 beltzak edo afroamerikarrak. 217 amerikar natiboak ziren eta 7 Hawaii edo Pazifikoko irletako natiboak. 462 asiarrak ziren. Bestelako arraza bat kategorian 21 biztanle daude. Bukatzeko euren burua arraza bat baino gehiagotan 553 pertsonek kokatzen zuten.\nMultimedia: Lincoln County, South Dakota\nHego Dakotako konderriak\nOrriaren azken aldaketa: 13 abendua 2019, 23:50.


First Lego League Euskadik uraren erronka jo du - SPRI\nAlbisteak 12 iraila, 2017\nTxapelketak abian jarri du bere zortzigarren edizioa.\nLantaldeek uraren kudeaketarako hobekuntza bat asmatu behar dute.\nFirst Lego League txapelketan parte hartzen duten gazteek konponbide berritzaileak bilatuko dituzte gizakiaren uraren ziklorako. Hydro Dynamics izenburupean, nazioarteko txapelketa horrek erronka hau proposatzen die 9 eta 16 urte bitarteko neska-mutilei: ideiak aztertzea ezinbesteko baliabide hori bilatu, garraiatu, erabili edo botatzeko moduak hobetzeko.\nFirst Lego League lehiaketaren helburu nagusia da zientzia eta teknologiarekiko interesa piztea neska-mutil gaztetxoen artean. Txapelketa mundu osoko 88 herrialdetan egiten da. Euskadin 2008an hasi ziren, bertako ikastetxeetako taldeen bitartez, eta 9 urte hauetan 2.500 ikasle baino gehiago igaro dira lehiaketatik. Ekimen hau ekintza bitartez ikasteko prozesu bat da, eta helburutzat du ikasleen etorkizunerako funtsezkoak diren gaitasunak garatzea, esaterako, taldean lan egitea, pentsamendu zientifikoa, komunikazioa eta sormena.\nGaurtik hasi eta datorren urteko urtarrilera arte, lantaldeek proiektu zientifiko bat garatuko dute –aurten urarekin zerikusia duena- eta Lego Mindstorms robot bat eraiki eta programatu beharko dute, hainbat misio egin ditzan. 2018aren hasieran egingo den FLLEuskadi txapelketaren irabazleak Estatu mailako txapelketara igaroko dira, eta aukera izango dute First Lego League ekimenak urtero egiten dituen nazioarteko lehiaketetarako sailkatzeko.\nEuskadin Innobasque-k koordinatzen du ekimena bere Berrikuntza Eskolaren bitartez, eta ekainaz geroztik badu baita ere Mondragon Korporazioaren laguntza. Taldeko 100 kooperatibek lehiaketan parte hartuko dute, ikasleei beren ezagutzak eskainiz eta boluntariotza korporatiboa sustatuz langileen artean. First Lego League Euskadi lehiaketaren laguntzaile dira orobat Euskaltel Konekta Fundazioa, Eusko Jaurlaritzako Hezkuntza Saila eta Bizkaiko Foru Aldundia.


Elisabet Nafarroakoa (1513-1560) - Wikipedia, entziklopedia askea.\nElisabet Nafarroakoa (1513-1560)\n1560 (47/48 urte)\nRené I, Viscount of Rohan (en)\nRené II, Viscount of Rohan (en)\nFrançoise de Rohan (en)\nHenri I de Rohan (en)\nJean de Rohan (en)\nLouis de Rohan (en)\nArtikulu hau Katalina I.aren alabari buruzkoa da; beste esanahietarako, ikus «Elisabet Nafarroakoa».\nElisabet Albretekoa edo Elisabet Nafarroakoa (Paue, 1513 – Bretainia, 1560) Nafarroako Erresumako infanta izan zen. Aita Joanes III.a Nafarroakoa erregea eta ama Katalina I.a Nafarroakoa erregina zituen.\n1534ko abuztuaren 16ean Fontainebleaun Rohango bizkondea zen Renato I.a Rohangoa ezkondu eta bost seme-alaba izan zituen:\nFrantziska, Jakue Savoiakoa ezkondu zuena.\nLuis, Giéko jauna\nHenrike, 19. Rohango bizkondea\nRenato, 20. Rohango bizkondea eta Erlijio Gerretan borrokatu zuena.\n1557an Joana III.a Albretekoak Biarnon protestantismoa ezarri ondoren, bera ere protestantismora pasa zen, Blaingo gazteluan Bretainiako lehendabiziko eliza protestantea ezarriz. 1560an, erregeak Elisabet eta bere etxe osoarentzat kontzientzia-askatasuna onartu zuen.\nAlain Albretekoa Françoise de Rohan Henri de Genevois\nFrançoise of Châtillon Henri II de Rohan\nGaston I.a René II, Viscount of Rohan Benjamin, Duke of Frontenay\nMaddalen Frantziakoa Louis de Rohan Anne of Rohan\nOrriaren azken aldaketa: 7 azaroa 2020, 23:20.


Konfiguratu enpresa Colorado-n (AEB)\nEtxea Enpresa eratzea Jurisdikzioak Konfiguratu enpresa Colorado-n (AEB)\nColorado Company AEBetan\nColorado, AEBetako offshore konpainiaren erregistroa.\nColorado Estatu Batuetako mendebaldeko estatua da, Hegoaldeko Mendi Harritsu gehienak biltzen dituena, baita Colorado Plateauko ipar-ekialdeko zatia eta Lautada Handietako mendebaldeko ertza ere.\nColorado-k Wyoming-ek muga egiten du iparraldean, Nebraska ipar-ekialdean, Kansas ekialdean, Oklahoma hego-ekialdean, Mexiko Berria hegoaldean, Utah mendebaldean eta Arizona ukitzen du hego-mendebaldean Four Corners-en.\nColorado-ko azalera osoa 269.837 km2 da, AEBetako 8. estaturik handiena.\nThe Bureau of Economic Analysis-en arabera, Colorado-ko GSP 2019rako kalkulatu zen 353.08 mila milioi dolar izan zen. Coloradoko per capita errenta pertsonala 2019an 61.311 $ zen.\nEstatuaren ekonomia dibertsifikatuta dago eta ikerketa zientifikoa eta goi-teknologiako industrien kontzentrazioa nabarmentzen da. Beste industria batzuen artean elikagaien prozesamendua, garraioa eta logistika, produktu kimikoak, meatzaritza eta turismoa daude. Denver Coloradoko finantza zentro garrantzitsua da.\nColorado, AEBetako offshore konpainiaren onurak\nErantzukizun pertsonalaren babesa\nEz dago sozietate zergarik\nColorado Microloan Programa\nColorado LLC eta Colorado Corporation (C-Corp & S-Corp) eraketa\nColoradoko Sozietateen gaineko Zergaren Tasa% 4,63 da.\n"Erantzukizun Mugatuko Sozietatea" edo "LLC" laburdura proposatutako LLCren izenen amaieran egon behar dute.\nLLC-etarako, hitz batzuk forma laburtuetan idatz daitezke. Adibidez, "Mugatua" "Ltd." gisa edo "Enpresa" "Co." gisa\n"Korporazioa", "Enpresa", "Sozietatea", "Mugatua" edo horren laburdura proposatutako korporazioen izenen amaieran egon behar du.\nAntolatutako korporazioaren izenak ez du esan nahi bere gutunean edo eratze-artikuluetan adierazi ez diren beste helburu batzuetarako.\nLLCk gutxienez 1 kudeatzaile / kide izatea eskatzen dute\nZuzendari / kideen adinari eta egoitzari buruzko informazioa ez dago mugatuta.\nKudeatzaile / kideen izenak eta helbideak ez dira Antolamendu Artikuluetan zerrendatu behar.\nColorado korporazioetarako gutxienez 1 zuzendari / akziodun behar da.\nColoradoko legeek zuzendariek gutxienez 18 urte izan behar dituzte kargu horretarako.\nZuzendarien izenak eta helbideak ez dira eratze-artikuluetan zerrendatu behar.\nColoradoko aldizkako txostenak , LLCk aldizkako txostena aurkeztu behar dute eta txosten honen epea konpainiaren eratze-dataren araberakoa da.\nErregistratutako agentea: beharrezkoa da LLCko agente erregistratuek beren izenak eta helbide fisikoak zerrendatu behar dituztela Colorado-n, gobernuko dokumentuak jasotzeko ohiko lanorduetan egon behar dutenak, hala nola legezko eta zerga agiriak eratutako enpresen negozioetarako.\nEnpresariaren Identifikazio Zenbakia (EIN): langileek dituzten LLCk EIN izan behar dute edo LLCk AEBetan negozio banku kontua ireki nahi badute.\nColoradon ez dago estatuko identifikazio fiskaleko zenbakirik.\nColoradoko aldizkako txostenak , LLCk aldizkako txostena aurkeztu behar dute eta txosten honen epea konpainia eratzeko dataren araberakoa da.\nStocka: eratze-artikuluetan, negozioen jabeek baimendutako akzioak eta balio nominala zerrendatu behar dituzte. Hasierako artxibatze-tasek ez dute eraginik izango akzioen kopurua edo balio nominala handitzen bada\nOfizialak: Izenak eta helbideak ez dira eratze-agirietan zerrendatu behar.\nBeharrezko dokumentuen kopia leunak jasoko dituzu, besteak beste, eratze ziurtagiria, negozioen erregistroa, memoranduma eta estatutuak, etab. Orduan, Coloradoko zure enpresa berria negozioa egiteko prest dago. Enpresako kitean agiriak ekar ditzakezu korporazioko banku kontua irekitzeko edo Bankuari laguntzeko zerbitzuen esperientzia luzea lagun diezazukegu.\nColorado-n (AEB) sartzearen kostua\nKonfiguratu enpresa Colorado-n (AEB) ezaugarri nagusiekin\nSozietateen Errentaren gaineko Zerga Bai -% 4,63\nSozietateen Errentaren gaineko Zerga Bai\nColorado-ko agente erregistratuen zerbitzuaren urte oso bat (12 hilabete oso)\nColoradoko konpainia bat eratzeko, bezeroak Gobernuko Kuota ordaindu beharko du, 500 dolar , barne\nColoradoko enpresa bat eratzeko, bezeroak Gobernuko kuota ordaindu beharko du, 300 dolar , barne\nDeskargatu inprimakiak - Konfiguratu enpresa Colorado-n (AEB)\nColorado (C-Corp edo S-Corp) Tarifa txartela\nPDFa | 433.10 kB | Eguneratutako ordua: 31 Dec, 2020, 11:33 (UTC+08:00)\nColorado-ren oinarrizko ezaugarriak eta prezio estandarra (C-Corp edo S-Corp)\nColorado LLC Tarifa txartela\nPDFa | 428.95 kB | Eguneratutako ordua: 31 Dec, 2020, 11:34 (UTC+08:00)\nColorado LLCren oinarrizko ezaugarriak eta prezio estandarra


Auzo lotsa | AMILDEGIAREN ERTZETIK\nHasiera » Politika » Auzo lotsa\nEz dakit iritzi sendorik ote dudan estatu espainiarrean puri-purian dagoen portuetako zamaketarien lan arazoen gainekoa. Ez jakiteagatik ere, ez nekien zerbitzu hori monopolioa zenik. Hau da, enpresa jakin bati estatuak adjudikatuta izana zerbitzu hori ematearen ardura bakarra. Ez dakit ona edo txarra den. Gardentasunaren izenean, eta merkatu ekonomia honen arabera, liberalizazioa litzateke bide bakarra. Baina koxka asko dituen pareta dugu hau. Beti entzun izan dugu portuetako zamaketarien lana estolderietakoa bezain iluna dela, amarruz eta trikimailuz betea, diru irabazirik sekulakoak ematen dituena, mafia dela hura kudeatzen duena, kontrolik gabekoa, nahiz eta estatuaren kontrolpekoa izan beharko litzatekeen edo. Eta orain, Espainiako Gobernuak ultimatuma eman die Lege Dekretu baten bidez. Europatik etorri delako notizia sektorea liberalizatu ezean, isunak ezarriko dituela eta diru mordoa ordaindu beharko, nahaste-borraste honetan zerikusirik ez duten espainiar eta euskaldun oinezko oro. Entzun dugu hori eta gehiago, Espainiako gobernu buruen ahotik.\nBaina dekretuak bide laburra izan du, Espainiako kongresuak atzera bota duelako gobernukoen egitasmo hori, oposizioak aurka eginda.\nBaina ez oposizio guztiak, eta horrexek eman dit zer pentsatua eta amorrua, eta lotsa eta atsekabea, beste behin ere.\nBerdin dit PNVk portuetako zamaketarien monoplioaren aurka egon eta sektorea liberalizatu nahi izateak, alderdiaren kode genetikoan pribatizazioaren kromosomak omen dituelako.\nBerdin dit alderdi politiko liberala eta europar zale amorratu dela esateak. Eta handik datozen aginduak itsu-itsu bete nahi izatea, berak kontrolpean eta erantzukizunik ez dituen gaietan ere.\nAmorrua ematen dit, jakina, EAEko gobernu koalizioan PSE aukeratu izanak, haiekin batuta egonkortasuna, lasaitasuna eta zuhurtasuna izango dutelakoan lau urtean zehar.\nPNVk ezaugarri asko ditu eta bat da alderdi abertzaleekin koaliziorik egin nahi ez izatea, matrimonio iskanbilatsu eta toxikoa izango delakoan (eta arrazoi izango dute again).\nMintzo batekoa barik, biperinoa da, bifidoa, lengoaia anizduna, espainiarrekin ondo geratzea gustuko duena.\nBarkaezina dena da, bada, Estatu mailan alderdi politiko ustelduenarekin bat egitea, eta horrela oposizioaren aurrean den bezalakoa agertzea: azpitik, isilean eta ilunpean, sukaldean barik sotoan negoziatzea, lan prekarietate handien, eta EHri eraso gordinenak egiten jarraitzen duen alderdiaren alboan argazkian atera nahi izateagatik, PNVren intereserako diren gaiak (AHTko Bilboko geltokia, aurrekontuak, hangoak eta hemengoak etabar etabar) lo(r)tzeko asmotan.\nAzores-etako argazki hura dakarkit gogora (Blair, Bush, Aznar) PNVk PPrekin atera duena, hura honen manporrero azalduta, euskaldunen lotsarako eta espainiar askorenerako ere bai.\nArgi utzi du PNVk ez duela gogoko kataluinarren bide orria (utikan!!! vade retro!!!) haiek beste bide-orri lasaiago eta amore emaileago bat aukeratuko dutelako. Eta bide hori zein den argi dago, eta baita nor gura duten bidaide ere: gaur PSOE, bihar PP, eta alderantziz.\nPNV espainiar zalea dela ematen du egiten dituen aliantzak ikusita.


Vladimir Zworikin - Wikipedia, entziklopedia askea.\nVladimir Kosma Zworikin (Murom, Errusiar Inperioa, 1888ko uztailaren 29a - New York, Ameriketako Estatu Batuak, 1982ko uztailaren 29a) asmatzailea, ingeniaria eta telebistaren teknologiako aitzindaria izan zen. Errusiarra jatorriz, estatubatuar hiritartasuna hartu zuen.\nMurom (en) , 1888ko uztailaren 17a (juliotar egutegia)\nPrinceton, 1982ko uztailaren 29a (94 urte)\nSan Petersburgoko Teknologia Institutu Praktikoa 1912)\nBoris Rosing (en)\ningeniaria, fisikaria eta asmatzailea\nEdison Medal (1952)\nIEEE Medal of Honor (1951)\nHoward N. Potts Medal (1947)\nFaraday Medal (1965)\nRumford Prize (1941)\nIEEE Morris N. Liebmann Memorial Award (1934)\nIEEE Lamme Medal (1948)\nMaxwell Lecture (1959)\nNational Academy of Engineering Founders Award (1968)\nSan Petersburgoko Teknologia Institutuan egin zituen ikasketak. Han, Boris Rosingen laguntzaile izan zen, telebista elektronikoa egiteko saioetan (1910). Parisen, Collège de Francen aritu zen gero, X izpiak ikertzen, Paul Langevinen gidaritzapean. 1919an Estatu Batuetara joan zen. Pittsburgheko Unibertsitatean eta Brooklyngo Institutu Politeknikoan aritu zen lanean, eta 1924an hango herritartasuna hartu zuen. Radio Corporation of America erakundean sartu zen (1924), eta ikerketarako zuzendari izatera iritsi zen. Besteak beste, ikonoskopioa asmatu zuen (1928), eta optika elektronikoaren eremuan ere hainbat lan egin zuen.\nMultimedia: Vladimir K. Zworykin\nAzken aldaketa 22 maiatza 2018(e)an, 19:30(e)tan\nOrriaren azken aldaketa: 22 maiatza 2018, 19:30.


Heriotza-aseguruak - Previsión Mallorquina\nHeriotza gertatzen den unean, beharrezko laguntza pertsonala edukitzeak ematen duen lasaitasunarekin bizi nahi duen edozein pertsona edo familiarentzako da, doluak berekin dakarren emozio-faktorearen jakitun, ahaideei ahalik eta kezka gutxien ematen dien Hileta-zerbitzua bermatzen duena.\nHeriotza-aseguruak, aseguratu bakoitza hiltzen denean, kontratatutako Hileta-zerbitzua bermatzen du, polizaren baldintza orokor eta partikularrarekin bat etorriaz. Ezin bada zerbitzua eman, edo ezinbesteko kasuetan zerbitzua ezin bada eman, Seguros Previsión Mallorquina aseguru-etxeak, kontratatutako balioaren zenbatekoa ordainduta, zerbitzu horren ondorioz sortutako gastuak ordaintzeko konpromisoa hartzen du. Gastuak heriotzaren ondorioz sortutako gastuak ordaindu izana behar bezala egiaztatzen duen pertsonari ordainduko zaizkio. Haren ezean, hil den pertsonaren edo bere garaian Hartzaileak horretarako izendatu duen pertsonaren legezko oinordekoei ordainduko zaizkio.\nHeriotza-aseguruaren ezaugarri orokorrak:\n– Laguntza pertsonala 24 orduetan, urteko 365 egunetan.\n− Estaldura nazionala.\n− Gabealdirik gabeko poliza, 70 eta 80 urte bitarteko pertsonek egindako kontratazioetarako izan ezik. Kasu horietan 6 eta 12 hilabete bitarteko gabealdia aplika daiteke.\n− Ez da aurretiko mediku-azterketarik egin behar, osasun-galdeketa txiki bat bakarrik bete behar da.\n− Ehorzketa-zerbitzu estandarraren paketea: 3.500 €.\n− Zerbitzu bera, aseguratuaren familia-egoera alde batera utzita.\n− Hileko tarifa berriztagarria, adin-tarte progresiboen arabera, urte 1etik 80 urtera arte. Prima parekatua.\n− Prima banku-helbideratze bidez kobratzea. Hileko kuotak hiru hileko, sei hileko edo urteko kuotetan elkartzeko aukera.\n− Ondorengoen aholkularitza- eta kudeaketa-zerbitzua.


Arantzazuko bidea itxita mantenduko da, arriskuak saiheste aldera — Berbia\nArantzazuko bidea itxita mantenduko da, arriskuak saiheste aldera\nErrepidea oso gaizki dago, bereziki Uribarritik gora, eta Arantzazuko aparkalekua elurrez gainezka dago\nArantzazuko errepidea itxita dagoela adierazten duen seinalea Azkoagain parean jarrita dago eta ertzainak eta udaltzainak ari dira zaintza lanak egiten. Izan ere, elur berria pilatzen doa eta ingurua arriskutsu dagoela adierazi digute udaltzaingotik. Istripu arriskua saiheste aldera, Arantzazurako errepidea itxita mantentzea erabaki dute, bereziki Urtiagaindik gora oso gaizki dagoelako. Arantzazuko aparkalekuan gainera elur asko ei dago eta hainbat kotxe eta autokarabana bertan harrapatuta, irten ezinda daude zapatutik. Uribarri, Araotz edota Arantzazura bertara doazen auzotarrentzat bidea zabalik dago, baita ganadua dutenentzat ere, baina gainontzekoek ezin ditu Azkoagaindik gora autoz joan.\nUdanarako errepidean ez da arazo berezirik izan, elur makinak etengabe pasatzen ari direlako. Araotzerako bidea ere tarteka garbitu dute, egunean zehar baina tentuz eta kontu handiz ibiltzea gomendatzen da, elurra botatzen jarraitzen duelako. Egoera edozein momentutan, eta edonon, okertu daiteke.\nElurra 400 metrora zuritzen hasi zuenetik martxan jarri ziren udalak elurra kentzeko propio egokitzen dituen ibilgailuak. Batzuk auzo eta baserri bideak garbitzen hasi ziren, eta horretan jarraitu dute gaur ere, eta arinagoak, kaleak garbitzen hasi ziren zapatu goizean. Adinekoak bizi direlako edo pasatzeko zailtasunak izan dituztelako hainbat dei jaso dituzte udaltzaingoan eta bertatik zuzentzen ari direla jakinarazi digute. Abisuak emateko 092 udaltzaingoaren doako telefonora deitzea eskatzen da. Gatz eskaerak berriz, auzo-alkateen bitartez bideratu behar direla argitu digute. Eta hori ere beharko da, gatza alegia, elurra urtu eta bereziki bihar gauetik aurrera iragartzen diren tenperatura hotzei eta izotzari aurre egiteko.


Ez da indar handirik behar, hori da pertsona nahasten duena hasieran, ez dela, uste izan den bezala, indar handirik behar. Hamar edo hamabi kiloko zaku bat, hori altxatzea, ez da besterik. Hori da harri handi bat hartu eta lurrean dagoen beste harri baten kontra botatzen duzunean bezala: apurtu egiten da bietako bat, goikoa ala behekoa... Ez da besterik behar, modu naturalean apurtzen dira harriak.\nBeste horretarako ere ez da indar berezirik behar, horrek harritu gintuen, erraza dela, edonork egiteko modukoa, ume batek ere bai. Esango nuke ume batek errazago egin dezakeela, ez duelako ulertzen.\n— Baina zuk... zuk badaukazu... indarra esan nahi dut...\nEz, jauna, ez nahastu, ez daukat, ez neukan, ez egin kasu itxurari... Egunak jan gabe, badakizue, edo behar den bezala jan gabe. Orduan ere halaxe egon nintzen, behar nuena jan gabe. Baina besteek bezala egin nuen. Besteek inoiz baino hobeto jaten zuten, nik ezin nuen... Baina ez da indarrik behar, benetan, sinistu hori behintzat.\n— Buruan indarra beharbada... Bekatuaz ari gara...\nEz, ez gara bekatuaz ari. Zu kristaua zara, neu ere bai, baina ez gara bekatuaz ari... Kontrakoa ematen du, badakit. Kristauak ohituta gaude, denok gara kristauak, denok gara. Baina ez gara bekatuaz ari. Ari gara ohituraz.\nNi ez naiz etorri nahi izan dudalako... Ama eta arrebak han dauzkat, han beharko nuke. Ez dute behar bezala jaten amak eta arrebek, han beharko nuke eta hona ekarri nauzue.\n— Baina ulertzen duzu etorri behar zenuela...\nBada kantu bat gure herrian, ingurukoetan ere bai, guztiok dakigu, baita haurrek ere. Ez da oso luzea... Ez dut kantatuko, ez da lekua hau, baina errezitatu egingo dut.\nHaizeak txoria dakar, txoriak haizea\nlokatzetan bizi gara\netxeak jausten dira\ngure burezurrak jausten diren bezala.\n— Ez dut ulertzen zer...\nJakina, jauna, zuek berehala ulertu nahi duzue guztia. Kantuek denbora behar dute. Ez duzue pazientziarik kantuekin... Urte batzuk barru ulertzeko dira kantu batzuk. Ez guztiak.\nEramango nauzue orain, jauna? Han dauzkat ama eta arrebak. Ordu asko dira hegazkinean, bi edo hiru hegazkin beharbada.\nNoiz, jauna? Ama eta arrebak dauzkat han. Hiru anaiak hil zizkidaten. Gogoratu, jauna: «... etxeak jausten dira / gure burezurrak jausten diren bezala». Ez dakit kantuaren itzulpena ondo egin dudan, baina uste dut ondo ulertzen dela.


XXII. Igartza literatura bekaren oinarriak onartu dira - Beasaingo Udala\nXXII. Igartza literatura bekaren oinarriak onartu dira\nUdalbatza osoko bilkurak XXIIgarren edizioko oinarriak onartu ondoren GAOn argitaratuko dira eta idazle gazteek ekainaren 30a arte izango dute epea euren proiektuak aurkezteko\nIdazle gazteentzako Igartza literatura sorkuntzarako bekak emateko oinarriak Udalbatza osoaren oniritzia jaso zuen. Honela bada eta behin hauek argitara emanda, ireki da epea idazle gazteek euren proiektuak aurkezteko epea. Berau datorren ekainaren 30an itxiko da.\nOrain arte, edizio berriaren iragarpena liburu aurkezpenarekin bat egin ohi zen baina oraingoan bekaren oinarriak eta diru laguntza Udalbatza osoaren onespena behar zuenez liburu aurkezpena aurreratu egin zen apirilaren 3ra. Miren Amurizaren “Basa” liburua izan zen aurkeztua, hain zuzen ere XX. edizioa irabazi zuen idazle bizkaitarraren lana.\nXXIIgarren ediziorako epaimahaia Igor Estankona, Garazi Kamio eta Ana Jaka idazleek osatuko dute. Proiektuak aurkezteko azken eguna ekainaren 30a izango da eta udaletxeko sarrera erregistro ofizialean aurkeztu beharko da edo on line erregistro elektronikoa erabiliz www.beasain.eus helbidean. Jasotako proiektu guztiak aztertu eta haien artean irabazlea zein den epaimahaiak erabakiko du 2019ko irailean. Bekaren diru kopurua 6.000 eurokoa izango da.\nIdazle gazteentzako Igartza literatura beka Beasaingo Udalak antolatzen du, CAF enpresaren babesarekin eta Elkar argitaletxearen laguntzarekin. Euskal kultura zabaldu eta euskal idazle edota egile gazteen lanari laguntza emateko asmoz sortu zen.\npdf Oinarriak (124 KB)


Mozart protagonista 'Missa Coronación' kontzertu sinfonikoan - Bergara - Goiena.eus\nMozart protagonista 'Missa Coronación' kontzertu sinfonikoan\nItziar Larrañaga Sarasola 2022-06-20 18:47\n'Missa Coronación' kontzertuaren aurkezpen ekitaldia, gaur, Bergaran.\nBergarako Orfeoiak eta Ezoziko Ama Abesbatzak, urteetako tradizioa jarraituz, Bergarako San Pedro parrokian eta Soraluzeko udal pilotalekuan emanaldi bana eskainiko dituzte asteburu honetan. Zapatuan Soraluzen izango da kontzertua, eta domekan Bergaran.\nMozarten bost obra sinfoniko-koral jasoko ditu Aitor Biain Bidartek gidatutako programak. Gaurko prentsaurrekoan azaldu dutenez, kontzertuko bi obra nagusiak Divertimento 138 eta Missa Coronación izango badira ere, bi pieza solte ere entzuteko parada izango da. Lehena Visperetako Laudate Dominum Nere Ibarraren ahotsean, eta La Flauta Mágicako 3.aria (Tamino), Aitor Garitano tenoreak abestuta.\nEzoziko Ama Abesbatzako, Bergarako Orfeoiko eta Aequus Ensembleko 50 kantarik eta 25 musikarik parte hartuko dute saioan, eta beraiekin batera jardungo dute Nere Ibarra (sopranoa), Ainara Uribesalgo (altoa), Aitor Garitano (tenorra) eta Karlos Etxaniz (baxua) bakarlariek.\nLehenengo emanaldia, ekainaren 25ean, zapatua, izango da. 20:00etan hasiko da emanaldia Soraluzeko Udal pilotalekuan.\nBigarren saioa, ekainaren 26an, domeka, izango da; 19:00etan Bergarako San Pedro parrokian. Sarrerak 10 euroan salduko dira Bergarako Mujika sastrerian eta Lonbide zapata dendan.


San Antonioko etxeak egiteko lehen harria jarri dute - Bergara - Goiena.eus\nOihana Elortza 2007-03-05 17:49\nVictoriano Gallastegi alkateak, Joxe Juan Glz. de Txabarri diputatu nagusiak eta Koldo Azkoitia Lurralde Antolaketa eta Sustapenerako diputatuak jarri dute San Antonioko etxebizitza berrien lehen harria.\nGuztira 38 etxebizitza egingo dituzte biltegia eta Kamineroen etxea egondako tokian; 1.260 metro koadro ditu orubeak. Etxebizitzak izango dira: hiru gelako zortzi (duplexak); bi gelako 20; gela bateko bederatzi eta gutxituendako bat. Etxebizitza bakoitzeko trasteleku bat egingo dute teilatupeko solairuan; lur azpian 25 ibilgailuendako tokia egongo da eta beheko solairuan lokal bat egokituko dute gero Udalari uzteko. Etxebizitza guztiek bi orientazio izango dute.\nKupoak daude ezarrita\nGipuzkoako Aldundiak etxebizitza horiek eskuratzeko lehentasunezko eskubidea izango du; eskubide horrek azalera eskubidearen iraupena izango du: 75 urte. Etorlur sozietateak egingo ditu etxebizitza horiek eta tipologia ezberdinetakoak izango dira. Zehazki, azalera eskubidean saldutako etxebizitzetatik 13, Bergaran erroldatuta daudenendako dira; 11 Debagoieneko gainerako herrietan bizi direnendako eta 6, Gipuzkoako beste herri baten bizi direnendako.\nEguaztenean, martxoak 7, zabalduko dute eskaerak aurkezteko epea. Bergarako udaletxean, Etorlurreko egoitzan (Donostia) edo Arrasateko Suradesa elkartean jaso daiteke informazio gehiago. Hautaketa prozesuan parte hartzeko baldintza batzuk dira, besteak beste: etxebizitza gabezia kreditatzea plegua plazaratu eta aurreko bi urteetan; Gipuzkoan erroldatuta egotea azken hiru urtetan; sarrera ekonomikoak 9.000 eta 45.000 euro artekoak izatea; gutxituen kasuan, mugikortasun urriko ezgaitasuna kreditatzea


barren.eus - Abian da Saharako errefuxiatuentzako janaria biltzeko kanpaina\nAbian da Saharako errefuxiatuentzako janaria biltzeko kanpaina\nArgitaratua: 2015-01-20 16:56\nElikagaiak Mendebaldeko Saharako errefuxiatuei laguntzeko janari-bilketa hasi du Euskal Herriko Otsailak 27 elkarteak. Piztu itxaropena izena jarri diote kanpainari, eta Tindoufeko (Aljeria) errefuxiatuek elikagaietan dituzten premiak asetzea da helburua. Arroza, pasta, lekaleak, azukrea, hegaluzea zein sardinak oliotan eta konpresak behar dituzte, bereziki.\nEuskal Herriko otsailak 27 elkarteak jakitera eman duenez, Sahararen Aldeko 11. Euskal Karabana izango da aurtengoa, eta otsailean abiatuko dira Tindouferantz, batutako janari guztiarekin. Saharar errefuxiatuek hogeita hemeretzi urte daramazkite atzerrian, Aljreriako “hamadan”, eta nazioarteko laguntzak eusten ditu errefuxiatuen itxaropenak.


Egurraren inguruko proiektu eder batzuk ekarriko dituzte BEC-era | El Correo\nZurekinEgurraren inguruko proiektu eder batzuk ekarriko dituzte BEC-era\nArkitektura eta eraikuntzaren inguruan jarduteko Egurtek Foroa urrian helduko da Bilbao Exhibition Centre-ra, eta aurten parte hartuko duten adituen zerrenda argitara eman dute jada\nAMALIA IBARGUTXI Miércoles, 13 junio 2018, 23:28\nMatusalem izena duen zuhaitz bat bada Kalifornian, Estatu Batuetan. Adituek uste dute 4.700 urte baino gehiago dituela 'Pinus longaeva' motako landare honek. Aurkitutako arbola zaharrenak are gehiago ditu, ia-ia 6.000. Honek esan nahi du Egiptoko piramideen eraikuntza garaiak ezagutu dituztela, eta Europako gerrak, eta beste hainbat estatu eta herrialderen sorrera ere bai. Izan ere, zura da denbora gehien bizi den organismoetako bat. Gehien ustiatutako baliabide naturalen artean ere topatu dezakegu egurra, eta hain zuzen, zura erabiltzen duen arkitektura eta eraikuntzaren inguruan jarduteko foroa udazkenean helduko da Bilbao Exhibition Centrera. Urriaren 18an eta 19an egingo da eta aurtengo Egurtek, Nazioarteko Zuraren Arkitektura eta Eraikuntza Foroa. Prest dago foroko kartelburu izango diren nazioarteko aditu-zerrenda.\nArkitekturaren alorrean ezagunak diren ahotsek jarriko dituzte mahai gainean sektoreko orainaldi eta etorkizuneko erronkak, lanerako teknikak, edota ikerketen emaitzak. Adibidez, Beatriz Bergasa eta Leire Badiola gipuzkoarrek Satie Arkitektoak estudioaren bitartez antolatu dituzten egurraren inguruko egitasmoak elkarbanatuko dituzte entzuleekin, besteak beste, Fos Upategia (Eltziego) eraberritzeko eta handitzeko lanak. Naturaren eta eraikinaren arteko lokarri bilakatu zuten egurra proiektu hartan, estetikoki zein estrukturalki erabiliz materiala. Estatu mailan ezagunak diren Arrokabe estudioko Óscar eta Iván Andrés Quintela anaiak ere izango dira foroan, eta Carmelo Fernández Militino nafarrak Europako hego-mendebaldeko zur laminatuzko egiturarik handiena (etxebizitza batzuk) Hondarribian nola eraiki duen azalduko du.\nHong Kongeko Tszwai So arkitektoak Bielorrusiako Oroitzapenezko Kaperaren egitasmoan izan duen parte-hartzea azalduko du. Londresko iparraldean gauzatutako proiektua da, Txernobyleko hondamendi nuklearraren 30. urteurrenaren harira sortutakoa. Bielorrusiako egurrezko herri-elizen ikerketa lanetan bildutako esperientzien berri ere emango du.\nJanne Kantee arkitekto finlandiarrak, aldiz, Hotel Lodge lana ekarriko du, eskandinaviar herrialdeko zurez berreraikitakoa sute baten ondoren. Jatorrizko egiturari jarraiki, zurezko alpetar diseinua du eraikinak, Sierra Nevadan dago, eta era horretako bakarra da bertan.\nLidewij Lenders arkitekto herbeheretarra bere hainbat proiekturen inguruan ariko da. Victor Orive arkitekto londrestarrak, bestalde, The New Lawn proiektua aurkeztuko du. Egitasmoa Forest Green Rovers izeneko Ingalaterrako Bosgarren Mailako futbol-taldearen estadio berria bihurtuko da, eta zurez eraikiko da oso-osorik, klubak bere egindako ekologia-printzipioen arabera. Horrez gain, iraunkortasunari eta ingurumenarekiko begiruneari eusteko baldintza guztiak beteko dituzte eraikitze lanetan.\nPrograma osatze aldera, zuraren sektorearekin lotutako gaiak eztabaidatzeko jardunaldi teknikoak antolatu dituzte. Besteak beste, 'Basogintzari eta egurraren sektoreari buruzko prestakuntza', 'Baso-bioekonomia' eta 'Zurezko diseinua' saioak egingo dira, 60 bat enpresek osatutako erakusketa-gunearekin batera.\nTalentu Berrien bideo lehiaketako finalisten egun handia Bilbo, Santander eta Gijón kulturak josiko ditu sei proiektu partekaturen bidez


Berrikuntzaren eta ezagutzaren eraldaketaren aldeko apustua - SPRI\nUPV/EHUk eta CEBEKek Unibertsitatearen eta Bizkaiko enpresen arteko baterako jarduerak bultzatzeko akordioa sinatu dute\nEuskal Herriko Unibertsitateak (UPV/EHU) eta Bizkaiko Enpresarien Konfederazioak (CEBEK) lankidetzan jarduteko esparru-hitzarmen bat sinatu dute, datozen lau urteotan erakunde akademikoaren eta Bizkaiko enpresen arteko baterako jarduerak bultzatzeko asmoz.\nZehazkiago esanda, hitzarmenean lankidetzaren esparrua eta baldintzak zehaztu dira, Bizkaiko ekonomia eta gizartea sustatu eta garatzea xede duten jarduerak aurrera atera ahal izateko, betiere berrikuntzan, ezagutzaren sorkuntzan eta eraldaketan, sareko lanean eta proiektuen kudeaketan oinarrituta.\nAkordioan, beste hainbat jarduera-ildoren artean, Prestakuntza Duala, ikasleen enplegagarritasunaren hobekuntza, enpresa-ehunaren beharrizanetara egokitutako talentuaren sorkuntza eta espiritu ekintzailearen sustapena nabarmendu dira.\nOraingo hitzarmenak jarraipena eman die bi erakundeek orain arte mantendu dituzten lankidetza-harremanei. Azken hamar urteotan, UPV/EHUren Bizkaiko Campuseko zentroek eta CEBEKek elkarrekin lan egin dute berrikuntzarekin eta ezagutzaren eraldaketarekin lotutako jarduerak abian jartzeko.\nHitzarmena hilaren 20an sinatu zen Bilbon, eta ekitaldi berean, Nekane Balluerka UPV/ EHUko errektoreak ikerketa-talde desberdinek lortutako emaitzak enpresa-jarduerara transferitzeak duen garrantzia nabarmendu zuen. Bestalde, Iñaki Garcinuño CEBEKeko presidenteak Prestakuntza Duala txertatzeko premia azpimarratu eta gazteek enpresen beharrizanak bertarik bertara ezagutzeko aukera izateak duen garrantzia nabarmendu zuen.


Mundu abegikorra | Iritzia | Berria\nJuan Luis Galiardo (San Roque, 1940) antzezle espainiarrak aitarena egiten zuen Familia filmean. Fernando Leon de Aranoa (Madril, 1968) zuzendariak 1997an egindako pelikula hura distopia zatekeen egun. Nik, baina, aurreiritzi barik ikusi nuen, eta aitortu behar dut hasieran nahasi samarra egin zitzaidala. (Spoilerra egitera noakizu, hortaz, bospasei lerro jauzi egin ezazu). Bakarrik bizi zen gizonak urtebetetzea ospatu nahi zuen, eta egun batez simulakroan bizi. Gizarteak normaltzat hartzen dituen gauzek mugarritzen gaituzte, maiz, itotzeraino. Baina Santiagok (J.L. Galiardok egiten zuen lana) normala izan nahi zuen, horregatik alokatu zuen familia bat. Eta pelikulak aurrera egin ahala niri urdailean esofagoan oihartzun egiten zuen zuloa zabaltzen joan zitzaidan. Hogei bat urte joan dira, eta gero eta posibleago ikusten dut artean ezinezkoa iruditzen zitzaidana.\nLeon de Aranoaren filmarekin gogoratu naiz lehengoan Japoniako istorioa irakurtzerakoan. Ba omen dago negozio bat Japonian izugarrizko arrakasta izaten ari dena: lodi dagoen pertsonak alokatzeko negozioa. Orduko 2.000 yeneko (15 euro) prezioa du. Antza, Japonian lodi gutxi dago, eta batzuei ikusmin itzela (morboa ere bai, ziurrenen) eragiten die horrelako pertsona batekin egoteak. Ehun kilotik gora izan behar dituzu bertan egoteko, katalogo batean. Hegaluze latak edo garbigailu markak dauden bezala, gizakiak ere katalogoetan gaude. Azalpena ankerragoa da, modelo lanak egiteko aloka ditzakezu, argaltze dieta bati ekiteko, edota zu baino lodiago den norbait egoteak ondo sentiaraz diezazukeelako. To eta no! Dirua duenak edozer eros/aloka dezake; Indiako neskatila bat 24 dolarrengatik, edo Mozambikekoa bi dolarrengatik, edota aberats herriotako gure gorputz likitsuak onartzeko hobeto sentiaraziko digun ehun kilotik gorako pertsona alokatu. Oso mundu abegikorra geratzen ari zaigu, bai.


..........::::: zaldibia.org :::::.......... TELLATUBERRI_ZALDIBI_liga_tituluaren_bila!!\nTELLATUBERRI ZALDIBI liga tituluaren bila!!\nDenboraldiko helburua lortu du herriko taldeak, play-off-etarako sailkatuz. Larunbatean jokatuko dute semifinala Oiartzunen, eta deialdi berezia luzatu dute herritarren babesa eta animoak eskatuz.\nGipuzkoako 1. mailan jokatzen du herriko areto futbol taldeak, hamalau talde izan dira aurten liga horretan indarrak neurtu dituztenak, eta Tellatuberrik bere helburua lortu du laugarren sailkatuz, play-off deituriko azken fasean sartzea.\nDenboraldia luze joan da, hasieran martxa hartzea kosta zitzaien Ordozgoitiren mutilei, lehen zortzi jardunaldietan, hiru partidu irabazi, beste hiru galdu eta bi berdinketa lortuz.\nDenboraldia aurrera joan ahala momentu onena aurkitu zuten, eta bederatzi partidu segidan galdu gabe egon ziren, hauetatik zortzi irabazi eta bakarra berdinduz.\nAzken txanpa ordea gogorra joan da, talde onenen aurka jokatzea ere tokatu zaie eta larri ibili dira, play-off postuei eusteko, azkenean uste baino errazago lortu duten arren, batez ere aurkarien emaitza txarrek lagundurik.\nLaburpen bat egiten badugu, denboraldi erregularra burutu dute zaldibitarrek, erdi partean izandako txanpa on horrek asko lagundu dietelarik.\nLiga erregularra amaiturik, larunbatean jokatuko dute dena Oiartzunen. Zaldibitarrak laugarrenak izanik, lehen sailkatuaren aurka jokatzea egokitzen zaie, eta kantxa faktorea aurka dutelarik. Esan bezala, larunbatean 18:30tan jokatuko dute denboraldiko partidu garrantzitsuena, Oiartzungo Elorsoro kiroldegian. Herritarren babesa eskatu dute, jarri dituzten kartelekin, eta jende piskat bertaratuko delakoan dira.\nHonaino iristea zuten helburu eta behin hau lortuta, azken pausoa ematea ere polita izango zen oso. Partidu zaila izango da, baina amestea ez da pekatu.


genre_facet:"EIMAk onetsitako materialak" genre_facet:"IRALEren materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Lanbide Heziketa" author_facet:"Letona Agirre, Begoña"\nGeneroa / Forma: EIMAk onetsitako materialak Generoa / Forma: IRALEren materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Lanbide Heziketa Egilea: Letona Agirre, Begoña\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...